“O qıza cavab verərkən əsəbi olmuşam”- Müsahibə\nBakı Dövlət Universitetinin (BDU) rektoru, akademik, millət vəkili Abel Məhərrəmovun APA-ya müsahibə verib.\n- Abel müəllim, son günlər BDU-da yaşanan hadisələr haradan qaynaqlanır? Tələbələrin etirazlarına səbəb nədir?\n- Ötən il dekabrın 24-də Nazirlər Kabineti tərəfindən "Ali təhsil müəssisələrində Kredit Sistemi ilə Tədrisin təşkilinə dair" qəbul edilmiş qərarda tələbələrin hər semestrdə nə qədər kredit götürə biləcəyi öz əksini tapıb. Qərara əsasən, bir tələbə təhsil aldığı müddətdə 240-300 kredit, başqa sözlə, hər semestrdə 30 kredit götürə bilər. Elə tələbə var ki, hər semestrdə 30 kredit götürür, eləsi də var götürmür. Boloniya prosesinin tələbi odur ki, əgər tələbə müəyyən fənn üzrə müvəffəq qiymət ala bilmirsə və ya nəzərdə tutulmuş dərs saatlarının 25 faizindən çoxunda iştirak etmirsə, imtahana buraxılmır və həmin fənn üzrə kredit toplamamış hesab edilir. Bu halda o, kredit toplamaq üçün həmin fənni yenidən dinləməlidir. Tələbənin kredit borcu yaranırsa, o, universiteti bitirmək üçün nə vaxtsa bu borcu mütləq ləğv etməlidir. Bəzən tələbə bir semestrdə həm tədris planı üzrə olan fənlər, həm də borcu qalan fənn üzrə kredit götürmək istəyir. Bu halda bəzən onun götürmək istədiyi kreditlərin sayı 30-dan çox ola bilər. Nazirlər Kabinetinin qərarına əsasən tələbə 30 kreditdən əlavə olaraq 8-ə qədər kredit götürə bilər. Belə olan halda tələbə öz istəyi ilə əlavə götürmək istədiyi kreditlər üzrə (30 kreditdən əlavə) ödəniş etməlidir. Bu günədək belə bir şey yox idi.\nNazirlər Kabinetinin qərarı bu ildən tətbiq olunur. Hazırda tələbələrin tədris qrafiki müəyyənləşdirilir. Biz deyirik ki, Nazirlər Kabinetinin qərarında göstərilən kimi, 30 kredit pulsuzdur. Əlaçılar istisna olmaqla, kim əlavə kredit istəyirsə, o ödənişlidir. BDU-da bu kredit üzrə maliyyə ödənişi 180-200 nəfəri əhatə edir. Hər bir kreditin özünün də fənn üzrə kreditlərin sayına uyğun maliyyə ödənişində fərqli məbləğlər var. Bu məsələ yeni olduğu üçün biz Təhsil Nazirliyinə müraciət edərək, tələbələrlə görüşüb bu halları izah etmək istədik. Qeyd edim ki, bu gün mən bir rektor kimi qərar qəbul edib, kreditə görə tələbələrdən pul almasam, deməli, Nazirlər Kabinetinin qərarını pozmuş oluram. Sabah Maliyyə Nazirliyi və ya başqa strukturlar bizim maliyyə vəziyyətimizi yoxlayanda deyəcəklər ki, niyə Nazirlər Kabinetinin qərarı ilə işləmirsiniz? Əfsuslar olsun ki, bəziləri kreditdən ödəniş haqqı almayacaqlarını deyib bizi pis vəziyyətə qoyurlar. Artıq kreditə görə pul almamaq, obrazlı desək, biletsiz sərnişin kimidir. Bu yolverilməz haldır və hökumətin qərarı birmənalı icra olunmalıdır.\n- Tələbələrlə görüş gec olmadı ki? Bunu əvvəlcədən də etmək olmazdımı?\n- Tələbələr fevralın 17-də tətildən qayıtdılar. Mən özüm təhsil naziri Mikayıl Cabbarovun yanında oldum, müzakirələr apardıq. O da razılıq verdi. Doğrusu, görüşü 20 fevrala planlaşdırmışdıq, ancaq həmin gün Qazaxıstan parlamentinin rəhbərinin başçılıq etdiyi nümayəndə heyəti də universitetimizdə səfərdə idi. Elə oldu ki, biz razılaşma əsasında tələbələrlə bu görüşü fevralın 21-nə təyin etdik. Bildiyiniz kimi, dünən tələbələrin də iştirakı ilə iclasımız oldu. Qeyd etmək istəyirəm ki, ondan əvvəlki gün bir qrup 20-30, bəlkə də 50 nəfər təxribata meyilli şəxs narazılıq yaratmışdı. Bu da universitetdə növbələrarası vaxta düşdüyündən, onların sayını dəqiqləşdirə bilmədik. Mən onlara dedim ki, sabah nazirliyin nümayəndələri də bu məsələ ilə əlaqədar BDU-da olacaqlar, tələbələrlə görüşəcəyik. Siz də gəlin, orada suallarınızı verin.\nGörüşdə Azərbaycan dövlətinin təhsil sahəsindəki uğurlarından danışdım. Belə islahatların aparılmasına böyük ehtiyac olduğunu dedim. Sonra tələbələr üçün yeni sistem barədə təqdimat oldu, izahatlar verildi. Qeyd olundu ki, tələbə istəsə, əlavə kredit götürməyərək artıq pul ödəməyə bilər və s. Yəni burada dramatik bir vəziyyət yox idi. Biz iki saata yaxın tələbələrin bu məsələ ilə bağlı suallarına ətraflı cavablar verdikdən sonra söhbəti yekunlaşdırarkən tarix fakültəsinin 4-cü kurs tələbəsi Ramilə Kiçiyeva adlı bir qız dedi ki, mənim də sualım var. Mən ona sual üçün şərait yaratdım. Məlumat verim ki, o, əvvəllər BDU-dan xaric edilsə də, biz onu yenidən universitetə bərpa eləmişik. O, bir neçə dəfə mənim qəbulumda olub. İmtahanların verilməsində çətinlikləri olduğunu bildirib. Dəfələrlə biz ona güzəşt eləmişik, özü də həmişə aktivliyi ilə seçilən tələbəmiz olub. Çıxışında o müzakirə edilən məsələyə aid olmayan sual verərək dedi ki, universitetdə oxuduğu 4 il müddətində heç kim məndən rüşvət tələb etməyib, bir qəpik istəyən olmayıb, hamı mənə kömək edib. Amma bu semestr fənnin adını da düzgün demədi və iddia etdi ki, guya imtahan götürən müəllim ondan 70 manat rüşvət istəyib və pul vermədiyinə görə kəsilib.\nMən burada bir məsələni izah etmək istəyirəm. Qayda belədir ki, bizdə yazı işləri anonim şəkildə yoxlanıldığından, heç bir müəllim əvvəlcədən yazı yoxlayıb-yoxlamayacağını və ya hansı yazını yoxlayacağını bilimir. Belə olan halda müəllimlə tələbə arasında hansı razılaşmadan danışmaq olar? Bu, birinci müəmmalı məsələdir. İkincisi, həmin fənn üzrə imtahan nəticələrinə görə qrupda 12 nəfər müvəffəq qiymət ala bilməyib. Əlavə olaraq qeyd etmək istəyirəm ki, həmin tələbənin müraciəti əsasında onun yazısı tanınmış metodist müəllim, professor tərəfindən yenidən yoxlanıldı. Yenə uyğun qiymət almadı. Həmçinin onun iddiasını və Təhsil Nazirliyinə müraciətini nəzərə alaraq, biz Təhsil Nazirliyinə məktub hazırlamışıq ki, Ramilə Kiçiyevanın imtahan yazısının və ümumiyyətlə, bütün qrup tələbələrinin yazı işlərinin xüsusi komissiya tərəfindən əlavə yoxlanılmasını təşkil etsin. Çünki həmin qrupda müvəffəq qiymət almayanların sayının çox olması bizdə bəlkə də həmin fənnin yaxşı tədris olunmaması barədə narahatlıq yaradır. Bu narahatlıq təsdiq olunarsa, biz fənn müəlliminin cəzalandırılması məsələsinə baxa bilərik. Burada və ümumiyyətlə qeyd edim ki, şəffaflıq şəraiti yaradan Boloniya prosesi ilə keçirilən imtahanlarda məsələnin rüşvət tərəfi haqda düşünməyə belə dəyməz.\nBununla yanaşı, iclasdan sonra mən fakültə dekanını və qrup nümayəndəsini dəvət edərək söhbət etdim. Qrup nümayəndəsi də etiraf etdi ki, bu müddət ərzində onun çıxışında dediyi kimi, heç bir rüşvətvermə halı olmayıb. Lakin Ramilə Kiçiyeva hazırda da qrupda özünü təxribatçı kimi aparır və ayın 20-də təşkil edilən qarışıqlıqda da fəal iştirakçı olub. Mən ona cavab verərkən dedim ki, səni neçə dəfə qəbul etmişik, universitetə bərpa elədim və s. Mən həmişə ona diqqətlə yanaşmışam. Ona həmişə diqqət yetirən şəxs kimi belə radikal çıxışı məni də məyus etdi.\n- Dünənki iclasda sizin ona verdiyiniz cavab sosial şəbəkələrdə və müxtəlif saytlarda yerləşdirildi. Opponentləriniz bu cavabı sizdən gözləmədiklərini və sizin kimi ziyalı birisinə yaraşdırmadıqlarını deyirlər...\n- Əlbəttə, mən deyilən fikirlə tamamilə razıyam. İstənilən situasiyada insan gərək çox dözümlü olsun. Ola bilsin ki, iclasın sonunun olması və həmin günə təyin edilmiş qəbula tələsdiyim üçün əsəblərimi bir qədər cilovlaya bilmədim. Bir məqamı da qeyd etmək istəyirəm ki, buna səbəblərdən biri də həmin tələbəni hər dəfə qəbul edib problemlərinə bu qədər həssas münasibət göstərməyimə rəğmən, onun sonda belə bir addım atması oldu. Onun əvvəlki gündə ətrafına bir neçə adam yığıb aktivlik nümayiş etdirməsi də xoşagəlməz hal idi.\n- Aksiyalarda fəal iştirak edən tələbələr və həmin qız barədə fikirləriniz nədir? BDU rəhbərliyi tərəfindən onlara təzyiqlərin olmayacağına təminat verirsinizmi?\n- Universitetdə 20 mindən çox tələbə təhsil alır. Bir il ərzində 200 min imtahan keçirilir və bu prosesdə tələbələrə qarşı haqsızlıqlar da mümkündür. Təbii ki, bu çatışmazlıqların qarşısı alınır. İstər tələbələr, istərsə də müəllimlər yaxşı bilir ki, bütün ziddiyyətli proseslərdə mən müəllimlərin deyil, tələbələrin yanında oluram. Bilirsiniz, həmişə dediyim bir fikrə yenidən qayıtmaq istərdim: "Pis tələbə yoxdur, pis müəllim, pis rəhbərlik ola bilər". Amma incə bir məqam var, həmin tələbəyə dəfələrlə edilmiş güzəştlərə baxmayaraq, onun yüksək səslə danışması, qışqırması məni narahat elədi və xoşagəlməz reaksiyaya səbəb oldu. Tələbə universitetdən narazı getməməlidir. Bəzən əsəbi məqamlar olur. Görürsən ki, çox hörmət etdiyin, diqqət göstərdiyin tələbə auditoriyada səninlə qışqıra-qışqıra danışır, çağırışlar edir. Açığını deyim ki, məni narahat edən məqam da bu idi. İstər dəhlizdə, istər otağımda, qəbul günlərində tələbələri qəbul edib problemlərini dinləyirəm.\n- Sualın cavabını bir az da konkretləşdirmək istərdik. Siz o tələbələrə təzyiqlərin olmayacağına rektor olaraq təminat verirsinizmi?\n- Əlbəttə. Mən həmişə tələbənin tərəfində olmuşam. İndi bu tələbə səsinin tonunu qaldırmaq, zala təsir etmək istəyir, "mənə mikrofon verin" deyə aktivlik edirdi. Tələbələr bizim övladlarımızdı. Həmişə müəllimlər də mənə irad tutur ki, istənilən məsələ tələbələrin xeyrinə həll olunur. Onlara heç bir təsir, heç bir təzyiq ola bilməz. Bizim borcumuzdur ki, onlar formalaşsınlar.\n- Tələbənin döyülməsinin əks olunduğu bir video da yayıldı. Bu videoda əksini tapan hadisələrə münasibətinizi bilmək istərdik. Mühafizəçinin tələbəni döymək hüququ varmı?\n- Bu da təxribatçı qruplar tərəfindən əvvəlcədən planlaşdırılmış bir iş olub. Həmin tələbə peşəkar idmançıdır və iclas zalını tərk edən vaxt "şüşələri sındırın, büstü qırın" kimi ifadələr işlədib. Bu məsələ aktlaşdırılıb və hüquq-mühafizə orqanlarına verilib. Belə desək, onun özü bir növ qarışıqlıq yaratmağa cəhd edib. Onu da deyim ki, bizim mühafizə xidmətinin əməkdaşı da zədə alıb. Bununla bağlı həkim rəyi də var. Bir daha təkrar edirəm, o səhnə əvvəlcədən qurulmuş, düşünülmüşdü. Biz hesab etmirdik ki, tələbələrimiz belə hallara yol verə bilərlər. Əvvəlcədən onlar planlaşdırdıqları ssenarini çəkmək üçün özləri ilə jurnalistlər də gətirmişdilər. Biz başqa məsələni müzakirə edirdik, bunlar başqa istiqamətə yönəltdilər. Bunlar o adamlar idi ki, əvvəlki gün universitetdə hadisələri dramatikləşdirmək istəyirdilər, onların aralarında universitetin tələbəsi olmayanlar da vardı. Biz bunu dəqiqləşdirmişik. Dava salan isə kitabxanaçılıq-informasiya fakültəsinin tələbəsidir.\nQeyd edim ki, BDU-da müxalif fikirli bəzi tələbələr var, onlarla söhbətlər aparmışıq. Bu onların öz fikirləridir. Onların arasında elələri var ki, 5 imtahanı var, birinə buraxılmayıb, 4-dən isə qeyri-müvəffəq qiymət alıb. "Təhsil haqqında" qanunda bildirilir ki, tələbə imtahandakı kəsirinə görə yox, daxili nizam-intizam qaydalarını pozduğuna görə universitetdən xaric ola bilər. İkinci narahatlığıma səbəb olan məsələ odur ki, bir nəfərin çılğınlığı Azərbaycan cəmiyyətini daha çox maraqlandırır, nəinki bizim iclasda apardığımız metodiki izahatlar. Onu da deyim ki, bəzi tələbələr bu hadisələrə qarşı öz etiraz səslərini qaldırmaq istəyirdilər. Mən xahiş edib onların qarşısını aldım. İstəmirik ölkədə sosial gərginlik yaransın.\n- Dünən axşam da BDU-da iclas olub. Orada hansı qərarlar qəbul edilib?\n- Dünən biz akademik borcu olan tələbələrlə görüşdə bu gün növbəti görüş planlaşdırmışdıq. Axşam isə müvafiq qərar qəbul etməliydik. Xeyli tələbə var ki, imtahan nəticələri arasında müəyyən fərqlər olduğuna görə, yenidən yoxlamaya verilmişdi. Belə müşavirələr tez-tez olur. Biz həmişə məsələni tələbənin xeyrinə həll edirik. Bu dəfə də bu məsələni yekunlaşdırdıq və bu barədə qərarımızı açıqladıq.\n- Nazirlər Kabinetinin dediyiniz qərarı qəbul edilərkən, rektor və Milli Məclisin Elm və təhsil komissiyasının üzvü kimi buna etirazınızı bildirmişdinizmi? Yaxud tələbələrin narazılığına səbəb olan bu qərardakı maliyyə məsələsinin ləğvi ilə bağlı məsələni həmkarlarınızla birgə qaldırmaq fikriniz varmı?\n- Düşündürücü məqamdır. Nazirlər Kabineti bu qərarı dünyada qəbul edilmiş qaydalara uyğun qəbul edib. Bu, əslində universitetlər üçün böyük maliyyə deyil. Məsələn, bizdə 20 mindən artıq tələbədən 3 mindən çoxunun akademik borcu var. Onlardan 200-300 nəfəri kredit pulunu ödəyəcək. Bu isə universitetə elə bir maliyyə vəsaiti gətirməyəcək. Hesab edirəm ki, bu məsələni müzakirəyə çıxarıb müsbət həll etmək olar. Universitetə xüsusi maliyyə gətirməyən, psixoloji duruma təsir edən bu məsələ ilə əlaqədar müzakirələr gedərsə, təbii ki, bunun müsbət həllinə tərəfdar olacağam. Tələbələrimiz bir daha onu bilməlidirlər ki, biz onlar üçün çalışırıq.


Möcüzə: Zəlzələ dağıntılarının altından 72 yaşlı kişi 13 gün sonra sağ tapıldı — Axtarırıq.Biz\nMöcüzə: Zəlzələ dağıntılarının altından 72 yaşlı kişi 13 gün sonra sağ tapıldı Aprelin 16-da güclü zəlzələnin baş verdiyi Ekvadorda Venesuela xilasediciləri 13 gün dağıntılar altında qalan şəxsi sağ olaraq xilas ediblər. APA-nın “TASS”a istinadən verdiyi xəbərə görə, bu barədə Venesuelanın Ekvadordakı səfirliyinin açıqlamasında bildirilir.\n“Aprelin 29-da axşam saatlarında Venesuela xilasediciləri Xaramixo şəhərində axtarış işləri həyata keçirərkən uçmuş binanın qalıqları altından səs eşidiblər. Xilasedicilər uçqun altından 72 yaşlı Manuel Vaskesi aşkarlayaraq xilas ediblər”, - deyə məlumatda bildirilir.\nXilas olunan şəxsdə xroniki böyrək çatışmazlığı, həddindən artıq susuzlaşma və arıqlama qeydə alınıb. Bundan başqa o sol ayağının bir neçə barmağını itirib. Xatırladaq ki, 7,8 bal gücündə olan zəlzələnin episentri ölkənin şimal-qərb hissəsində yerləşən Pedernales şəhərində qeydə alınıb. Zəlzələ nəticəsində ölənlərin sayı 660-a çatıb, 48 nəfər itkin düşmüş hesab edilir, 17 mindən çox sakin xəsarət alıb. Zəlzələ nəticəsində 1500 binaya ziyan dəyib, 18 min nəfər evsiz qalıb. Mənbə: http://news.lent.az/news/241129\n01.05.2016 10 News ←Dostlarınla paylaş


17:30 04 Oktyabr 2019\nHəftə sonu Böyük və Kiçik Qafqazda havanın əsasən yağmursuz keçəcəyi, lakin gecə və axşam saatlarında şimşək çaxacağı, arabir yağış yağacağı gözlənilir. Qərb küləyi oktyabrın 7-də ayrı-ayrı yerlərdə arabir güclənəcək. Havanın temperaturu dağətəyi rayonlarda 25-30, dağlıq rayonlarda 15-20 dərəcə isti təşkil edəcək.\nEkologiya və Təbii Sərvətlər Nazirliyinin Milli Hidrometeorologiya Departamentindən Femida.az-a bildirilib ki, Lənkəran-Astara bölgəsində havanın əsasən yağmursuz keçəcəyi, lakin 7-də axşam şimşək çaxacağı, arabir yağış yağacağı gözlənilir. Şimal-şərq küləyi əsəcək, oktyabrın 7-də arabir güclənəcək. Havanın maksimal temperaturu 22-27, dağlıq rayonlarda 18-23 dərəcə isti təşkil edəcək.


Mikayıl Cabbarov: Pandemiya Azərbaycan iqtisadiyyatına ciddi təsir göstərir » www.AVROMEDIA.az\nTarix: 30-06-2020, 16:51\nBaxılıb: 4 771\nMikayıl Cabbarov: Pandemiya Azərbaycan iqtisadiyyatına ciddi təsir göstərir\nDünya enerji və fond bazarlarında durğunluq, koronavirus pandemiyası səbəbindən tətbiq olunan məhdudiyyətlər və yaranmış yeni çağırışlar milli iqtisadiyyata təsirsiz ötüşməyib.\nBunu İqtisadiyyat naziri Mikayıl Cabbarov bu gün keçirdiyi brifinqdə deyib.\nNazir qeyd edib ki, hazırda dövlət başçısı İlham Əliyevin təşəbbüsü və tapşırıqları əsasında hökumət milli iqtisadiyyata zərərləri minimuma endirmək üçün tədbirlər həyata keçirir. Həyata keçirilən proqramlar vasitəsilə dövlət biznesə yaranmış şəraitdən daha az itkilərlə çıxmağa kömək etməyə çalışır.\nNazir həmçinin deyib ki, pandemiyanın mənfi təsirlərinin uzun müddət çəkməsi istisna deyil.\nOnun sözlərinə görə, istər cəmiyyət, istərsə də sahibkarlar yaranmış yeni tələblərə uyğunlaşmalıdır: "Pandemiyanın nə zaman bitəcəyi məlum deyil, ona görə də, sahibkarlar yeni şərtlər, sanitar-karantin və sosial-davranış qaydaları əsasında işləməyə öyrənməlidir. Ticarət və xidmət obyektləri yeni qaydalara nə qədər tez vərdiş etsələr, bu onların biznesləri üçün daha vacibdir".\nNazir həmçinin əlavə edib ki, sahibkarların qaydalara riayət etməsi vacibdir: "Unutmamalıyıq ki, biz hamımız bir məkandayıq və gələcək həyat tərzimiz daha çox davranışlarımızdan asılı olacaq".


24 Avqust 2019 09:05 (UTC+04:00)\nYeni tədris ilinin başlanmasına 3 həftə qalır. Valideynlər məktəbli övladları üçün tədris ili hazırlığına başlayıblar. Əlbəttə, bunun üçün ailə büdcəsindən kifayət qədər pul lazımdır. Keyfiyyətli məktəb ləvazimatlarının seçimi də önəmlidir. Bu məqsədlə paytaxtda ənənəvi olaraq, hər il təşkil olunan məktəbli yarmarkalarına üz tutanlar az deyil.\nBəs görəsən, yarmarkalarda vəziyyət necədir? Onlar məktəbli bazarlığı üçün keyfiyyət və sərfəli qiymət baxımından əlverişli ünvandırmı?\nBu və digər suallara aydınlıq gətirmək üçün paytaxtda açılan bir neçə məktəbli yarmarkasına üz tutduq.\nİlk getdiyimiz ünvan “Neftçilər” metrosu yaxınlığındakı yarmarka oldu. Yarmarka seyrəklik idi. İçəridə ilk rastımıza çıxan sahibkar Sadiq Babazadə oldu.\nOnun sözlərinə görə, yarmakalarda qiymətlər fərqlidir. Çünki qiymətləri sahibkarlar özləri tənzimləyir: “Hər hansı malın, məhsulun yarmarkada satılması onların ucuz olması anlamına gəlmir. Artıq 3 ildir məktəblilər üçün yarmarkalar təşkil olunur. Sahibkar müəyyən müqavilə əsasında icarəyə müvəqqəti yer götürür. Qiymətləri də sahibkarlar özləri müəyyənləşdirirlər. Buna görə də yarmarkalarda məktəb ləvazimatlarının qiymətlərində fərqlər ortaya çıxa bilər”.\nSadiq Babazadə deyir ki, rəhbəri olduğu yarmarkanın təyin etdiyi qiymətlər münasibdir: “Məktəbli çantalarının qiyməti 10-40 manat, dəftər və qələmlərin qiyməti 10-70 qəpik civarındadır. Məktəb ləvazimatları ilə təchiz olunmuş çantanın qiymətləri də müxtəlifdir. Ən bahalı çanta 70-80 manata başa gəlir. Məktəb ləvazimatları ilə birlikdə ən ucuz çantanın qiyməti isə 20-25 manatdır”.\nSadiq Babazadə yarmarkadakı malların qiymət fərqini keyfiyyət və istehsalçı ölkə kimi faktorlarla əsaslandırdı. Yarmarkaya məhsulların daha çox Türkiyə və Çindən gətirildiyini vurğulayan sahibkar hər iki ölkənin tanınmış firmalarına üstünlük verildiyini bildirdi.\nDaha sonra “Xalqlar Dostluğu” metrostansiyasının çıxışındakı yarmarkaya yol aldıq.\nBurada satıcı işləyən Asim Qəhrəmanov deyir ki, dolu çantanın qiyməti siniflər üzrə dəyişir. Birinci sinif şagirdləri üçün məktəbli çantası və onun ucuz məhsullarla təmini 20-25 manata başa gəlir:\n“Bizdə çantaların qiyməti 12-25 manat civarındadır. Aşağı siniflər üçün 1 dolu çanta 20-25 manat, yuxarı siniflər üçün isə maksimum 30-35 manata başa gəlir. Bu qiymət sizin çantaya yığdığınız məhsulların qiymətlərindən asılıdır. Müştərinin istəyindən asılı olaraq, biz çantaya 10-50 manat dəyərində məktəbli ləvazimatları yığa bilərik. Qiymətləri artımı ümumi mənzərəyə də təsir edir. Müştərilərin arzu və istəklərini nəzərə alıb, qiymətlərdə müəyyən endirimlər edirik”.\nYarmarkada alış-veriş edən müştəri Arzu Babayeva isə bildirdi ki, yarmarkalarla adi satış yerləri arasında qiymət fərqi yoxdur:\n“Yarmarkalar da daxil rastlaşdığım satış nöqtələrində məktəb ləvazimatlarının qiymətləri arasında fərq yoxdur. Demək olar ki, hamısında satış qiymətləri bərabər səviyyədədir. Bu da yarmarkaların ucuz olması fikrini alt-üst edir”.\nMüştərinin bu fikri satıcı Asim Qəhrəmanovun narazılığına səbəb oldu. O, həmin müştərinin heç vaxt burada alış-veriş etmədiyi üçün belə düşündüyünü ifadə etdi.\n“Əhmədli yarmarkası”nda rastlaşdığımız digər alıcı Gülnar Məmmədova da Arzu adlı müştəri kimi narazılığını ifadə etdi.\nDaha sonra, “Əhmədli” metrostansiyası yaxınlığındakı yarmarkaya daxil olduq.\nBizi qarşılayan sahibkar Rahim Baxışov yarmarkaların Bakı Şəhər İcra Hakimiyyətinin strukturu olan Bakı Şəhər Ticarət və Xidmət Departamentinin nəzarəti altında fəaliyyət göstərdiyini və qurumun yarmarkalardakı satış qiymətlərinə nəzarət etdiyini söylədi:\n“Bakıda fəaliyyət göstərən 19 məktəbli yarmarkasındakı qiymətlər arasında cüzi fərqlər var. Məhsulların qiyməti keyfiyyətə görə dəyişir. Hər malın fərqli qiymətləri ola bilər. Siz bir karandaşın 1-1,25 manat kimi qiymətinə rast gələ bilərsiniz. Müştəri də büdcəsinə uyğun məhsul götürür. Bütün malların qiymətlərini soruşmaq müştərilərin imkanları xaricindədir. Ona görə də yarmarkaların birinin digərindən ucuz olması fikri yaranır”.\nRahim Baxışov digər sahibkarlar kimi çantaya yığılan məhsulların qiymət fərqliliklərinin ümumi qiymətə təsir etdiyini bildirdi:\n“İbtidai sinif məktəblisinin çantası ucuz məhsullarla təşkili ilə birlikdə 30-35 manat, daha keyfiyyətli məktəbli ləvazimatları ilə təşkiliylə isə 40-45 manata başa gəlir. Bahalı çantalar xərclərin yarısından çox hissəsini tutur. Daha sonra məhsul seçimi qiymət fərqliliyinə şərait yaradır. 1-ci sinifdən 11-ci sinifə qədər bütün məktəblilər üçün qələmlər eyni qiymətə, ibtidai siniflər üçün ucuz dəftərlər isə minimum 15 qəpiyədir. Qalın üzlü dəftərlərin qiyməti isə maksimum 25 qəpikdir. Yuxarı siniflərdə isə ucuz dəftərlər 25-30 qəpiyə, maksimum 60-70 qəpiyədir”.\nRahim Baxışov sahibkarlara qiymət təyinini ilə bağlı heç bir qurumdan təsir göstərilmədiyini də bildirdi:\n“Bakı Şəhər Ticarət və Xidmət Departamentinin bizə qiymət tənzimlənməsi barədə hər hansı göstərişi yoxdur, bununla belə qurum alıcı və satıcı münasibətlərində balansın qorunub saxlanmasında maraqlıdır. Müştərilərlə xoş danışmaq, onların hər bir halda razılıqla satıcılardan ayrılması kimi tövsiyələri var. Biz də çalışırıq ki, bu tövsiyələrə maksimum riayət edək”.


China Dev Kit Carrier Board İstehsalçıları və Təchizatçıları - Thinkcore Technology\nEv > Məhsullar > Dev Kit Daşıyıcı Kartı\nDev Kit Daşıyıcı Kartı İstehsalçılar\nÇində istehsal edilən Dev Kit Taşıyıcı Kartı Thinkcore Technology -dən Aşağı Qiymətlə əldə edilə bilər. Çində peşəkar yüksək keyfiyyətli Məhsul İstehsalçıları və Fabrikasıdır.\nDamğa Deliyi üçün TC-PX30 İnkişaf Kit Daşıyıcı Kartı\nRockchip TC-PX30 inkişaf lövhəsi TC-PX30 möhür çuxuru SOM və daşıyıcı lövhədən ibarətdir.\nModuldakı TC-PX30 sistemi, Rockchip PX30 64 bit dörd nüvəli A35 prosessoruna əsaslanır. Tezlik 1.3 GHz -ə qədərdir. ARM Mali-G31 qrafik prosessoru ilə birləşdirilmiş, OpenGL ES3.2, Vulkan 1.0ï¼ŒOpenCL2.0, 1080p 60fts, H.264 və H.265 video deşifrini dəstəkləyir. 1GB/2GB LPDDR3, 8GB/16GB/32GB eMMC ilə dizayn edilmişdir\nDamğa Deliyi üçün TC-RK3399 İnkişaf Kit Daşıyıcı Kartı\nRockchip TC-3399 inkişaf etdirmə lövhəsi TC-3399 damğa dəliyi SOM və daşıyıcı lövhədən ibarətdir.\nTC-3399 platforması Rockchip RK3399, 64 bit 6 nüvəli, iş stansiyası səviyyəli prosessora əsaslanır.\nİki nüvəli Cortex-A72 + Dörd nüvəli Cortex-A53. Tezlik 1.8 GHz -ə qədərdir. Yeni nüvə A15/A17/A57 ilə müqayisədə demək olar ki, 100% performansa malikdir.\nBizim Dev Kit Daşıyıcı Kartı hamımız Çində istehsal olunur. Thinkcore Technology, Çindəki peşəkar Dev Kit Daşıyıcı Kartı istehsalçı və təchizatçılardan biridir. Onları fabrikimizdən ucuz qiymətə əldə edə bilərsiniz. Sizə keyfiyyətli məhsullar və ən yeni məhsullar təqdim edə bilərik. Topdan məhsullar almaq üçün şirkətimizə gələ bilərsiniz. Daha çox məlumat üçün indi bizimlə əlaqə saxlayın.


“Ruslar çalışırlar ki, Şuşa istiqamətində möhkəmlənsinlər” – Bölgədə kritik gəlişmə » Azerinfo.Tv\n28-12-2020, 10:25 152 dəfə baxılıb\n“Rusiyanın ermənilərin tərksilah olmasına cavbdehliyi məsələsi qaldırılmalıdır”.\nEkspert Hadrutda erməni terrorçularının Azərbaycana qarşı həyata keçirdikləri terror aktına diqqət çəkib:\n“Hadrut istiqamətində baş verənlər, erməni diversantlarının hücumu nəticəsində Azərbaycan əsgərlərinin şəhid olması və yaralanması bir neçə məsələni gündəliyə gətirir.\nBirinci, Rusiya sülhməramlıları nə dərəcədə öz missiyalarına sadiqdirlər? Rusiya sülhməramlıları erməni diversiyalarına görə məsuliyyətini dərk edirmi? Moskva ermənilərə xəbərdarlıq edəcəkmi, onları başa salacaqmı, yoxsa susmaq, yaxud yayınmaqla gələcək təxribatlara da həvəsləndirəcək?\nİkinci, Azərbaycan tərəfi bu insidentləri tam araşdırmalıdır. Əgər doğurdan da bu diversantlar noyabrın 10-dan sonra bölgəyə gəliblərsə, müvafiq addımlar atılmalıdır.\nBu diversantların təchizatı necə həyata keçirilir, onlar haradan komanda alırlar, ruslarla hər hansı bir bağlantı varmı? Bu suallarla bağlı Azərbaycan ictimaiyyətinə də məxfiçilik məsələləri nəzərə alınmaqla məlumat verilməlidir. Ən azı ümumi şəkildə icmal verilməlidir.\nAydındır ki, Qarabağda hazırda əsəb müharibəsi gedir, Rusiya sülhməramlıların 23 müşahidə məntəqəsi və Laçın dəhlizinə nəzarətlə kifayətlənmək istəmirlər. Əminliklə demək olar ki, ruslar bütün bölgəyə nəzarət imkanı verən, xüsusən Şuşa istiqamətində daha əlverişli mövqelərdə mənzillənməyə çalışırlar. Bu məqsədlə müxtəlif təxribatlar ola bilər. Yəni bu ehtimal olunandır.\nAmma tələsik nəticə çıxarmaq da lazım deyil, Tovuzdakı iyul hadisələrini yada salsaq məlum olur ki, bəzən təsadüflər çox rol oynayır. Ancaq istənilən halda Rusiyanın ermənilərin tərksilah olmasına cavabdehliyi məsələsi qaldırılmalıdır. 10 noyabr Bəyantına sadiqliyi məsələsi də qaldırılmalıdır. Amma təmkinlə, daha pafos və panika ilə yox”.\nSON DƏQİQƏ: Ordumuz Qarabağda HÜCUMA KEÇDİ, anti-terror əməliyyatı başladı ...\nRusiya sülhməramlılarının özbaşınalığı: Kreml öz öhdəliklərini pozur - QALM ...


Xorvatiyanın xarici və Avropa işləri naziri Azərbaycana rəsmi səfər edib - Press Klub TV\nSəfər çərçivəsində Qordan Griliç Xarici İşlər Nazirliyində azərbaycanlı həmkarı Ceyhun Bayramovla görüşəcək.\nMinik avtomobilinin mühərrikinin həcminə görə dövlət rüsumları müəyyənləşib. Bununla…\nİranda jurnalistləri daşıyan avtobusun qəzaya uğraması nəticəsində ölənlərin sayı 3-ə…\nDövlət İmtahan Mərkəzi (DİM) mərkəzin elektron xidmətlərindən istifadə edənlərə xəbərdarlıq…\nErmənistanda koronavirusa yoluxanların sayı 1 867 nəfərə çatıb. PressklubTV-nin Trend-ə istinadən verdiyi məlumata görə, son sutka ərzində 59 nəfərdə infeksiyaya yoluxma faktı aşkarlanıb. Bundan başqa, sutka ərzində 1 nəfərin ölümü…\nİslam Əməkdaşlıq Təşkilatı Əfqanıstanda münaqişə tərəflərinə müraciət edib\nİslam Əməkdaşlıq Təşkilatı (İƏT) Əfqanıstanda sülhün qurulması naminə münaqişə tərəflərini hərtərəfli dialoqa çağırıb. “Anadolu” agentliyi xəbər verir ki, bu barədə İƏT-in Səudiyyə Ərəbistanının Ciddə şəhərində…\nİzmirdə zələzələ nəticəsində 4 nəfər ölüb, 120 yaralı var – FOTO – VİDEO – Yenilənib\nTürkiyənin Təcili Yardım Xidməti zəlzələ nəticəsində 4 nəfərin öldüyünü açıqlayıb, 120 yaralının olduğu bildirilir. Axtarış-xilasetmə tədbirlərinə helikopterlər də cəlb edilib *** 17:15 Türkiyənin İzmir şəhərinin Seferihisar…


20-04-2019 15:57 - Report.az - Siyasət 3\nBakıda “Education USA Alumni Fair” adlı ABŞ universitetlərinin təhsil sərgisi keçirilir.\n"Report" xəbər verir ki, tədbir ABŞ-ın Azərbaycandakı səfirliyi və Beynəlxalq Təhsil üzrə Amerika Şurası (American Councils for International Education) tərəfindən təşkil olunub.\nSərginin açılışında çıxış edən ABŞ-ın Azərbaycandakı səfiri Örl Litzenberqer bildirib ki, Birləşmiş Ştatlarda 4,5 min ali məktəb var və bəzən onlar arasında seçim etmək çətin olduğundan belə tədbirlərin keçirilməsi vacibdir: "ABŞ-da təhsil alan azərbaycanlı tələbələrin sayının ildən-ilə artmasına görə fəxr edirik və ümid edirik ki, bu gün sərgiyə gələnlər də onların sıralarında ola biləcəklər".\nSərgi zamanı qonaqlara ABŞ universitetlərində təhsil imkanları barədə məlumat verilib.\nHal-hazırda davam edən tədbirdə iştirak edən tələbələrə, şagirdlərə və valideynlərə ABŞ universitetlərinin məzunları ilə görüşmək və onları maraqlandıran suallara cavab almaq imkanı yaradılacaq.\nMəzunlar ABŞ universitetlərinin fəaliyyəti, təhsil proqramları barədə danışacaqlar. Sərgi iştirakçılarına materiallar və bukletlər təqdim olunacaq.\nİstanbulda seçkinin nəticəsi ləğv edilir -\n20-04-2019 21:58 - Teleqraf.com - Siyasət\nTeleqraf.com xəbər veriri ki, AKP bu məqsədlə Yüksək Seçki Qurumuna qanun hökmündə qərarnamə ilə adı səsvermə siyahısından çıxarılan seçicilərin adları olan siyahı təqdim edib.\n20-04-2019 17:42 - Sherg.az - Siyasət\nBu baxımdan düşünürəm ki, vacib olan dəqiq, faydalı informasiyaların, düşmən və xarici media orqanlarından daha tez sosial şəbəkələrə yerləşdirilməsinə diqqət etməsi faydalıdır. Azərbaycan İnternet Forumu olaraq düşünürük ki, sosial media istifadəçiləri, informasiya yayan və paylaşan jurnalistlər bu məqamda daha diqqətli olmalıdır.\n20-04-2019 16:04 - Trend.az - Siyasət\nBaş nazirin müavini məmnunluqla qeyd edib ki, bu addımların atılması, sosial strategiyanın daha qabarıq şəkildə reallaşması, bununla əlaqədar olaraq Prezident tərəfindən imzalanan çox vacib sənədlər iqtisadiyyatımızın inkişafı ilə bağlı olan, həyata keçirilən islahatların məntiqi nəticəsinə, yekunlarına söykənir: "İqtisadi sahədə, eləcə də digər sahələrdə həyata keçirilən islahatlar Azərbaycan hökumətinin imkanlarının artması nəticəsində reallaşdırılır.\n20-04-2019 15:05 - Strateq.az - Siyasət\nAmma deyəsən, Bişkek bunu qəbul etməkdə bir az gecikib, çünki keçmiş prezidentin arxasında güclü seyrəlmiş olsa da, amma yenə də siyasi partiya durur.\nAzərbaycanda nazir vəzifəsi böyüklə yazılacaq - yazılış qaydaları dəyişdi\n20-04-2019 11:46 - Unikal.org - Siyasət\nKadırovdan Zelenskinin üzr istəməsinə reaksiya:"Əgər siz məndən qorxmurdunuzsa..."\n20-04-2019 11:23 - Strateq.az - Siyasət\n“Layf” telekanalının jurnalistləri Marat Sayçenko və Oleq Sidyakin Rusiya tərəfinə təhvil verilərkən Poroşenko Moskva üçün Ukraynadan daha yaxın və sadiq ölkə olmayacağını, özünün isə rusiyayönlü mövqe tutacağını açıqlamışdı”. “İndi isə qorxu barədə! Əgər siz Ramzan Kadırovdan qorxmurdunuzsa, niyə mənim sərt tələblərimdən sonra öz əmrinizlə qaçırılmış müxbirləri azad etdiniz? İndi isə siz öz şəxsi günahınızı, az qala uşaqlıq qorxunuzu Vladimir Zelenskinin ayağına yazmaq istəyirsiniz.\n20-04-2019 00:00 - Big.az - Siyasət\nDövlət Departamentinin nümayəndəsi əlavə edib ki, dünyanın bütün ölkələri Venesuela prezidenti Nikolas Maduroya verilən dəstəyə mane olmaq üçün bu nümunəni izləməlidir. Bundan dərhal sonra ABŞ, Kanada, Latın Amerikası ölkələrinin əksəriyyəti, bəzi Avropa İttifaqı ölkələri və başqa dövlətlər rəsmən onu müvəqqəti prezident kimi tanıyıblar.\n20-04-2019 19:39 - Report.az - Hadisə\nBelə ki, Xətai rayonu, Yusif Səfərov küçəsində işıqforun fəaliyyətindəki nasazlıqlar nəqliyyat vasitələrinin hərəkətində problemlər yaradıb. Bu problem, piyada zolağından istifadə edən sakinlərin həyatı üçün də təhlükəli vəziyyət yaradıb.\n20-04-2019 19:26 - Report.az - İqtisadiyyat\n"Report" xəbər verir ki, bu barədə Azərbaycan Avtomobil Yolları Dövlət Agentliyinin İctimaiyyətlə əlaqələr şöbəsi məlumat yayıb. Sözügedən ərazidə sıxlıq yaşanması deyə məhdudlaşmanın tətbiq edildiyi ərazidə yaşayan vətəndaşların avtonəqliyyat vasitələrindən başqa digər avtomobillərin sürücülərindən alternativ göstərilən yollardan istifadə etmələri xahiş olunur.\n20-04-2019 18:41 - Report.az - İdman\nFutbol üzrə İngiltərə Premyer-Liqasının 35-ci turunda "Mançester Siti" "Tottenhem Hotspur"u qəbul edib. "Mançester Siti" bu qələbə sayəsində xallarının sayını 86-ya çatdıraraq yenidən çempionatın birinci pilləsinə yüksəlib.\n20-04-2019 16:11 - Report.az - İdman\nRusiyanın paytaxtı Moskvadakı "Aviapark" ticarət-əyləncə mərkəzində UEFA Avropa Liqası kubokunun təqdimat mərasimi keçirilib. Qeyd edək ki, Avropa Liqasının kubokuna mayın 29-da Bakı Olimpiya Stadionunda keçiriləcək final matçının qalibi sahib çıxacaq.\n20-04-2019 14:35 - Report.az - İdman\nBununla belə, Mustafazadə xaricdə çıxış etmək istəyini gizlətməyib: "Əlbəttə, Avropa klublarında çıxış etmək istərdim və bunun üçün çalışıram. O səviyyəyə çatsam və özümü göstərməyi bacarsam, əlbəttə, xaricə yollanmaq istərdim.\n20-04-2019 04:57 - Report.az - Hadisə\nMəlumata görə, hadisə Avan qəbristanlığı ərazisində qeydə alınıb. Silahlı insident zamanı 40 yaşlı Aleksan Aleksanyan xəsarət alıb. O, xəstəxanaya yerləşdirilib.\n20-04-2019 01:59 - Report.az - Siyasət\nQəzza sektorunda İsrail hərbçiləri ilə toqquşmalar nəticəsində azı 46 fələstinli yaralanıb. "46 vətəndaş yaralandılar, onlardan 5-i təcili yardımın əməkdaşı və 4-ü isə jurnalistdir.


"Fars” agentliyi xəbər verir ki, bunu Havadan Müdafiə Qərargahının komandanı Qulam Əli Rəşid İran İslam İnqilabı Keşikçilər Korpusunun (SEPAH) Hava qüvvələri radar və raket sistemləri komandirliyi və koordinasiya mərkəzində çıxışı zamanı bildirib.\n"ABŞ bölgədə təhrikedici mövqeyi bir kənara qoyaraq, öz birliklərinin həyatını qoruması üçün məsuliyyət sahibi olmalıdır. İran müharibəni istəmir, lakin tam gücü ilə özünü müdafiə edəcək. Mümkün müharibənin qarşısını almaq üçün konkret addımların atılması vacibdir”, - o vurğulayıb.\nQeyd edək ki, iyunun 20-də İran İslam İnqilabı Keşikçilər Korpusu ABŞ-ın pilotsuz kəşfiyyat aparatını vurub. Amerika tərəfi əvvəlcə bu xəbəri təkzib edib, amma sonra etiraf edib ki, İran ABŞ-ın ən böyük pilotsuz aparatlarından biri olan "RQ-4A Global Hawk”-ı vurub.\nTramp bunu "İranın çox böyük səhvi” adlandırıb, ancaq daha sonra bildirib ki, bunun qəsdən edildiyinə inanmır.\n"Mən müharibəyə (İranla -red) cəhd etmirəm və əgər o olacaqsa, onda heç kimin görmədiyi dağıntılar olacaq", - deyə Tramp əlavə edib./publika.az


Şəhər və kənd arasında internetlə təmin olunmada “rəqəmli fərqlilik“ azaldılacaq\nDünən Nəqliyyat, Rabitə və Yüksək Texnologiyalar Nazirliyi, BMT-nin nəzdindəki Beynəlxalq Rabitə Akademiyası və Akademiyanın Azərbaycan bölməsinin təşkilatçılığı ilə “Azərbaycanda Genişzolaqlı internetin inkişafı strategiyası və yeni nəsil şəbəkələrinin tədrisdə tətbiqi” mövzusunda konfrans keçirilib. Nazirlikdən verilən məlumata görə, konfransda qeyd edilib ki, ölkədə İKT sektorunun inkişafı, xüsusən də yüksəksürətli genişzolaqlı internet xidmətlərinin təkmilləşdirilməsi istiqamətində qəbul edilən dövlət proqramları, həyata keçirilən layihələr olduqca əhəmiyyətlidir.\nBildirilib ki, Azərbaycanda informasiya cəmiyyətinin inkişafına dair Milli Strategiyanın həyata keçirilməsi üzrə 2016-2020-ci illər üçün Dövlət Proqramına əsasən, İKT, o cümlədən genişzolaqlı şəbəkə infrastrukturu inkişaf etdirilərək, əhalinin təhlükəsiz, ucuz və keyfiyyətli İKT xidmətlərinə artan tələbatının tam təmin olunması nəzərdə tutulub. Proqrama əsasən, əhalinin müxtəlif qrupları, şəhər və kənd yaşayış məntəqələri arasında "rəqəmli fərqlilik" azaldılacaq, ölkənin qlobal internet şəbəkəsinə çıxış potensialı artırılacaq, tranzit informasiya xidmətləri genişləndiriləcək.\nKonfransda, həmçinin məlumat verilib ki, BMT-nin Genişzolaqlı Rabitə üzrə Komissiyasının "Genişzolaqlı rabitənin vəziyyəti" adlı yeni hesabatında daha zəngin ölkələrdə internetə çıxış doyma həddinə yaxınlaşdığına görə dünyada əhalinin yoxsul təbəqəsi üçün internetə çıxış imkanları hələ ki yüksək templə artmır. Komissiyanın qiymətləndirməsinə görə, dünyada 3.9 milyard nəfərin internetə çıxışı yoxdur. Bununla belə, 2017-ci ilədək 3.5 milyard (dünya əhalisinin 47%-i) nəfər internetdən istifadə edəcək. Halbuki, 2015-ci ildə bu göstərici 3.2 milyard olub. Daha sonra məruzəçilər ölkəmizdə genişzolaqlı internetin inkişafı istiqamətində görülən işlər barədə məlumat veriblər. Beynəlxalq Rabitə Akademiyasının Azərbaycan bölməsinin rəhbəri Sirus Abbasbəyli Azərbaycanda internetin yaranma tarixi, inkişaf dinamikası, vətəndaş hüquq və azadlıqlarının təmin olunmasında internetin imkanları barədə təqdimatla çıxış edib.\nBeynəlxalq Rabitə Akademiyasının prezidenti xanım Anastasiya Ositis isə çıxışında bildirib ki, təqdimatlardan da görünür ki, Azərbaycanda genişzolaqlı internetə keçid prosesləri sadəcə izlənilmir, bu xidmətlərin genişləndirilməsi, şəhərlə regionlar arasında “rəqəmli fərq”in azaldılması hökumətin marağındadır. Onun sözlərinə görə, Beynəlxalq Telekommunikasiya İttifaqı üzv ölkələrin genişzolaqlı internetə keçidinin tənzimlənməsi, inkişafı və infrastrukturun formalaşması üçün tövsiyələrini əsirgəmir: “Əminəm ki, bugünkü konfrans Azərbaycanda genişzolaqlı internetə keçid prosesinin sürətlənməsinə öz töhfəsini verəcək”.\nTədbirdə, həmçinin İT üzrə aparıcı mütəxəssislərin, alimlərin məruzələri dinlənilib. Qeyd edək ki, konfrans öz işini "İnternetşünaslıq: problemlər, konseptual baxışlar, perspektivlər" mövzusunda bölmə iclası ilə davam etdirib.


Elçin Məmməd 4 il həbs cəzası alıb | Azadliq\nHome Aktual Elçin Məmməd 4 il həbs cəzası alıb\non: Oktyabr 17, 2020 In: Aktual\nYaxınlarının deməsinə görə, E.Məmməd məhkəmə prosesində özünü təqsirli bilməyib və bildirib ki, 4 illik həbs cəzası ona qarşı qərəzin və diskriminasiyanın nəticəsidir. “Bütün bunlar mənim hüquq müdafiəçisi kimi fəaliyyətimlə bağlıdır. Azərbaycandakı insan hüquqlarının vəziyyətilə bağlı yaydığım tənqidi hesabatlara və sosial şəbəkələrdəki yazılarıma görə adekvat cavabdır. Mən buna görə dəfələrlə polisə çağrılmışam və sonuncu dəfə Sumqayıt şəhər prokuroru tərəfindən rəsmi xəbərdarlıq almışam. Keçən ilin sonlarında ölümlə hədələnmişəm, həyatıma təhlükə olması barədə Baş Prokurorluğa şikayət etmişəm”, yaxınlarının deməsinə görə, o qeyd edib.\n“ Prokurorluq məsələnin araşdırılması üçün polisə müraciət etsə də cinayət işinin başlanması rədd edilib. Buna baxmayaraq elə həmin polis bölməsi bu ilin martında saxta şikayət əsasında barəmdə toplanan materialları istintaq şöbəsinə göndərib. Hədələndiyim barədə müraciətimlə bağlı polis bölməsinin mənfi qərarından məhkəməyə şikayət etmişəm. Ona da hazırki cinayət işi üzrə hakim Pərviz Hacıyev baxır”.


Telekommunikasiya 2 Sentyabr 2016 10:32 (UTC+04:00)\nAzərbaycan Respublikasının insan hüquqları üzrə müvəkkilinə (ombudsman) “Elektron hökumət” portalı üzərindən müraciət etmək imkanı yaradılıb.\nHər bir istifadəçi - Azərbaycan vətəndaşları, əcnəbilər və vətəndaşlığı olmayan şəxslər, habelə hüquqi şəxslər təklif, ərizə və şikayətləri ilə portal üzərindən ombudsmana elektron formada müraciət göndərə biləcəklər.\nBunun üçün portalda “İnsan Hüquqları üzrə Müvəkkil - Ombudsman” təsisatı tərəfindən təqdim edilən “Ombudsman aparatına elektron müraciət” xidməti seçilir. Açılan pəncərədə istifadəçi qaydaları ilə tanış olub “növbəti” düyməsini seçmək lazımdır.\nAçılan səhifədə istifadəçi vətəndaşlıq statusunu - məsələn “Azərbaycan Respublikasının vətəndaşı” seçərək, şəxsiyyət vəsiqəsinin nömrəsi və FİN kodunu qeyd edib, “növbəti” düyməsini seçir.\nYeni səhifədə istifadəçi özü haqqında məlumatı qeyd edərək, müraciətin növünü, ilkin yoxsa təkrar müraciət olduğunu seçir, mürciətin mətnini qeyd edib, göndər düyməsinin üzərinə vurmaqla şikayət, ərizə və təklifini ombudsmana göndərmiş olur.\nQeyd edək ki, xidmət qeydiyyatsız olsa da, göndərilmiş müraciətin tarixçəsinə baxmaq üçün təqdim olunan autentifikasiya vasitələrinin birindən istifadə edərək portaldan qeydiyyatdan keçmək tələb olunur.


Наша политика - Qala\n“Qala Həyat” Sığorta Şirkəti ASC-nin\nAzərbaycan sığorta bazarının inkişafına daima öz tövhəsini verən “Qala Həyat” Sığorta Şirkəti ASC-nin inkişaf siyasətinin əsas prioriteti məhz sığorta bazarının inkişafına yönəlmişdir. Şirkətimiz öz inkişaf siyasətini aşağıdakıları əsas götürməklə təmin edir:\n· Şəffaflıq, ədalətlilik və dürüstlük prinsipləri əsasında fəaliyyət göstərmək;\n· Qanunvericiliklə müəyyən olunmuş tələblərə riayət etmək;\n· Qanunvericilik ilə müəyyən edilmiş qaydada, müddətdə və məbləğdə vergi və digər icbari ödənişləri ödəmək;\n· Çirkli pulların yuyulması, terrorizmin maliyyələşdirilməsi və korrupsiyaya qarşı mübarizə ilə bağlı tədbirləri həyata keçirmək;\n· Etik normaları, biznesin aparılması qaydalarını və şirkətin reputasiyasını qorumaq;\n· Əlverişli şərtlərlə, keyfiyyətli sığorta xidmətləri və məhsulları təklif etməklə özünü etibarlı tərəfdaş kimi doğrultmaq;\n· Müştəri məmnuniyyəti təmin etmək və məmnunluğun ölçülməsi prosesini daima təkmilləşdirmək və mükəmməlləşdirmək;\n· Sığorta sirri hesab edilən məlumatların tam qorunmasını təmin etmək;\n· Şirkətin maliyyə göstəricilərini daima yaxşılaşdırmaq, gəlir və xərclərə nəzarət etmək və vəsaitlərdən səmərəli istifadəni təmin etmək;\n· Ehtiyat fondu formalaşdırmaq;\n· Maliyyə hesabatlarının AR qanunvericiliyinə və Maliyyə Hesabatlarının Beynəlxalq Standartlarına uyğunluğunu təmin etmək;\n· İşçilərin karyera inkişafına şərait yaratmaq, onların əmək təhlükəsizliyini təmin etmək, işçilərin bilik və bacarıqlarının artırılması məqsədi ilə mütəmadi olaraq təlim və treninqlər təşkil etmək;\n· Fəaliyyətində müasir texnologiyaların və yeniliklərin tətbiq edilməsi üçün daima öz üzərində çalışmaq.\nQala Həyat Sığorta Şirkəti ASC-nin\n· Şirkətin maliyyə vəziyyəti, hesabat dövrünə fəaliyyətin nəticələri barədə məlumatın maliyyə hesabatlarının istifadəçilərinə, rəhbərliyə, təsisçilərə, habelə xarici istifadəçilərə - investorlara, kreditorlara, nəzarətedici və dövlət orqanlarına təqdim edilməsi;\n· Dividend uçotunun aparmasının əsas prinsiplərinin müəyyən edilməsi;\n· Dividend uçotunun idarə edilməsi çərçivəsində səlahiyyətlərin müəyyən edən qaydaların tərtib edilməsi;\n· Dividend uçotunun idarə etməsində Azərbaycan Respublikasının qanunvericiliyinin tələblərinin icra və riayət olmasının təmin edilməsi.\n· şəffaflıq – dividend siyasətinin reallaşdırılmasında, o cümlədən, dividendlərin miqdarı və ödənilməsi qərarının qəbulunda iştirak edən tərəflərin məsuliyyəti və öhdəlikləri haqqında məlumatın aydınlaşdırılması və təyin edilməsi;\n· vaxtlı vaxtında – dividend ödənişinin həyata keçirilməsində müvəqqəti hədlərin müəyyən olunması;\n· əsaslanma –inkişaf siyasəti və investisiya proqramının nəzərə alınması şərti ilə, dividendlərin miqdarı və ödənilməsi haqqında qərarın yalnız şirkətin müsbət maliyyə nəticələri əldə edəcəyi halda qəbulunu müəyyən edir;\n· ədalətlilik – dividendlərin verilməsi, məbləği və verilmə qaydaları haqda məlumatın alınması üçün bütün səhmdarların bərabər hüquqla təmin edilməsi;\n· ardıcıllıq – dividend siyasətinin prosedur və prinsiplərinin mütləq qaydada icrası;\n· sabitlik – sabit dividend ödənişləri etmək təşəbbüsü.\n· Dividend ödənişləri, həmçinin dividendlərin məbləği və ödəniş metodu haqda qərar Səhmdarların Ümumi Yığıncağında qəbul olunur.\n· Bütün kateqoriyalı (tipli) səhmlər üzrə dividendlərin verilməsi haqda qərarın qəbul edilməsi şirkətin hüququdur.\n· Dividendlərin ödənilməsi haqda qərarın qəbul edilməsi və dividendlərin verilmə prosesi Azərbaycan Respublikasının müvafiq qanunvericiliyinə əsaslanır.


Park Chalet Hotel, Shahdag - Digər görməli yerlər\nAzərbaycan Rus İstirahət Yerləri\nDigər görməli yerlər\nHava Qış Əyləncəsi Yay Əyləncəsi\nİl Boyu İstirahət Uşaqlarla İstirahət\nOtaqlar barədə məlumat\nRestoran və Bar Restoranlar\nAspen İstirahət Guşəsi\nSağlamlıq və Spa\nİclaslar və Konfraslar\nHappy Ladies Təklifi\nQIŞ MÖCÜZƏSİ PAKETİ\nƏtraf Mühiti və İrs Dil seçimi\nRestoran və Bar Sağlamlıq və Spa\nHörmətli Qonaq, hal-hazırda onlayn rezervasiya etmək mümkün olmadığından rezervasiya ilə bağlı +994310 20 20 nömrəsi ilə əlaqə saxlayın.\nİKİNCİ OTAQ XÜSUSİ QİYMƏTƏ 2 otaq rezervasiya etmək istəyirsinizsə, təklifimiz sizin üçündür. Birinci otağı rezervasiya edin və ikinci otağa 30% endirim əldə edin. Rezervasiya üçün əlaqə: (+994 12) 310 00 09\nBaş Səhifə / İstirahət Yerləri / Digər görməli yerlər\nŞahdağın digər gözəl məkanlardan biri də 2000 metr yüksəklikdə yerləşən Qoşa şəlalələridir.Dağ şəlalələrin qışda donması peşəkar alpinistlərə şəlalələrə qalxma və yarışlar keçirmə imkanı yaradır. Burda yerləşən Şahnabat, Ləzə və Afurca Qusarın digər gözəl şəlalələridirlər.\nQUSAR VƏ QUBADA ETNOQRAFİK TURİZM\nQusarın özünə məxsus incəsənət, misgərlik, naxış sənəti və əl işləri bu regionun xüsusi rəmzidir.\nXalça toxuculuğu ən qədim və zəngin sənət növlərindən biri hesab edilir. Azərbaycanda xalçaçılığın bir neçə növü mövcuddur. Azərbaycanın ən məşhur xalçalarından hesab edilən Çiçi, Ağgül və Pirabadil Qusarda toxunulub. Nyu Yorkda Metropolitan İncəsənət Muzeyində sərgilənən Qollu Çiçi xalçası onlardan biridir. Qusarda yerləşən xalça mərkəzlərində xalça toxuma prosesini izləmək və xalça əldə etmək mümkündür.\nMİS ƏL İŞLƏRİ\nAzərbaycanın ən qədim adətlərindən biri olan misgərlik sənəti bu gündə Qusar regionunda yaşayır. Yan-yana yerləşən mis emalatxanalarından yerli ustaların əl işlərini əldə edə bilərsiniz.\nTuristlərin mütləq görməli yerlərindən biri olan Xınalıq Kəndini açıq havada muzey adlandırmaq olar. Xınalıq UNESCO dünya tarixi abidələri siyahısına daxil edilmişdir.İllərlə müasir sivilizasiyadan təcrid olunmuş təxminən 1000 nəfər sakini olan Xınalıq kəndi nadir dil və mədəniyyətini bu günə qədər qoruyub saxlamışdır. Kəndin əhalisi heç bir dil qrupuna aid olmayan və yalnız yerlilərin anladığı nadir dildə danışır.\n13 sinaqoqun yerləşdiyi Krasnaya Sloboda bölgədə yerləşən ən qədim qəsəbələrdəndir. Yerli olan Çuqurs əhalisi qonaqpərvərdir və turistlərə maraqlı adət ənənələri və tarixləri haqda məlumat verməyə hazırdırlar. Yəhudi sakinlər öz irslərini qoruyub saxlamış və turistləri bu ərazidə qorunub saxlanan 13 sinaqoqu görməyə dəvət edirlər.\nƏtraf Mühiti və İrs Copyright © Park Chalet Made by Sectorlight


Mosul əməliyyatı - yeni İraqın qurulması üçün ilk mərhələ\nBakı. 17 oktyabr. REPORT.AZ/ İki il dörd ay yeddi gündən sonra İraqın Mosul əyalətinin terrorçu İŞİD qruplaşmasından azad edilməsi istiqamətində əməliyyat başlayıb. Bunu İraqın baş naziri Heydər əl-İbadi rəsmən elan edib.\nBu baxımdan İraqın qonşu dövlətləri olan Türkiyə və İran hiss ediləcək şəkildə görtünməsələr, yaxud adları az çəkilsə də, Mosulun terrorçulardan təmizlənməsi əməliyyatının fəal iştirakçılarından sayılırlar. Türkiyənin İraqda varlığını Bağdad hökuməti istəmədiyini dəfələlə bəyan edib. Elə rəsmi Tehran da bu mövqeyi dəstəkləyir.\nMosul əməliyyatı yeni İraqın qurulması ilk mərhələ


Prezidentin Neftçalaya icra başçısı təyin etdiyi 31 yaşlı gənc kimdir? - DOSYE - FOTOLAR\n05 mar 2020, 14:30\nXəbər verdiyimiz kimi Prezidentin müvafiq sərəncamı ilə, Mirhəsən Mirheydər oğlu Seyidov Neftçala Rayon İcra Hakimiyyətinin başçısı təyin edilib.\nYeniavaz.com xəbər verir ki, Azərbaycan Milli Karate Federasiyasının baş katibi və "İrəli" İctimai Birliyinin sədri M. Seyidov vəzifələrini icra edən 15 iyul 1989-cu ildə Sumqayıt şəhərində anadan olub. 1995-ci ildən etibarən 287 saylı “Zəkalar” liseyində təhsil almağa başlayıb və 2006-cı ildə orta məktəbi bitirib. Elə həmin il Azərbaycan Universitetinin Vergi və Vergitutma fakültəsinə yüksək göstərici ilə daxil olub. 2010-cu ildə ali təhsilin bakalavr pilləsini bitirib. Təhsilini davam etdirən MirHəsən Seyidov 2012-2014-cü illərdə Azərbaycan Dövlət İqtisad Universitetində magistr dərəcəsi əldə edib. 2010 -2011-ci illər ərzində hərbi xidmətini başa vurub.\nİctimai fəaliyyətinə 2005-ci il iyun ayında Azərbaycan Respublikası Gənclər Təşkilatları Milli Şurasında başlayıb. 2006-cı il yanvar ayından etibarən Azərbaycan Respublikası Gənclər Təşkilatları Milli Şurasında(ARGTMŞ) departament sədri vəzifəsini icra edib. 2007-ci ilin iyul ayından eyni təşkilatda Layihələrlə iş üzrə departamentin sədri kimi fəaliyyət göstərib. 2009-cu ilin may ayından Dünya Türk Gəncləri Birliyində Azərbaycan nümayəndə heyətinin rəhbəri seçilib. Dekabr ayından etibarən isə Azərbaycan Respublikası Gənclər Təşkilatları Milli Şurasında baş katibin müavini olaraq ictimai fəaliyyətini davam etdirib. 2012-ci ilin fevral ayından başlayaraq Avroviziya Mahnı Müsabiqəsinin Azərbaycandakı rəsmi Fan Klubuna rəhbərlik edib. Azərbaycan Avropa Hərəkatında idarə heyətinin üzvü olub və 2012-ci il iyul ayında Azərbaycan Respublikası Gənclər Təşkilatları Milli Şurasında sədr müavini vəzifəsində çalışıb. 2014-cü ilin 27 iyun tarixindən etibarən isə “İRƏLİ” İctimai Birliyinin sədri seçilib.\nMirHəsən Seyidov 2 fevral 2017-ci il Gənclər günü münasibətilə Azərbaycan Respublikası Konstitusiyasının 109 -cu maddəsinin 32-ci bəndinə əsasən ictimai fəaliyyət sahəsində fərqləndiyinə görə Azərbaycan Respublikasının prezidenti İlham Əliyev tərəfindən mükafatlandırılıb. 2017 -ci ilin 4 mart tarixində Prezident İlham Əliyev tərəfindən verilmiş sərəncama əsasən Azərbaycan Gənclər Fondunun Müşahidə Şurasının üzvü təyin edilib. 2018-ci ilin 8 yanvarından etibarən MirHəsən Seyidov Azərbaycan Milli Karate Federasiyasının baş katibi vəzifəsinə, 2019-cu ilin 13 oktyabr tarixindən etibarən isə Türk Şurası Gənclər Platformasının prezidenti vəzifəsinə təyin olunub. 2019-cu ilin 22 oktyabr tarixində isə Azərbaycan Respublikası Ekologiya və Təbii Sərvətlər Nazirliyində İctimai Şuranın üzvü vəzifəsinə təyin olunub.\nQeyd edək ki, Dövlət Təhlükəsizliyi Xidməti (DTX) Neftçala rayonunda əməliyyat keçirib, 6 vəzifəli şəxs saxlanılıb. Səbail Rayon Məhkəməsində hakim Azər Tağıyevin sədrliyi ilə keçirilən prosesdə təqsirləndirilən şəxslər barəsində 4 ay müddətinə həbs qətimkan tədbiri seçilib.\n22 okt 2020, 09:46 199\n22 okt 2020, 09:32 210\n22 okt 2020, 09:17 272\n22 okt 2020, 09:05 286\n22 okt 2020, 08:49 350\n22 okt 2020, 02:33 940\n22 okt 2020, 00:59 478\n21 okt 2020, 23:24 603


Qarabağ torpaqlarında sülh göyərçinləri - itiQovaq.Az\nƏsas səhifə Siyasət Qarabağ torpaqlarında sülh göyərçinləri\n30.04.2021 3 Baxış\n27 il idi ki, 132 kilometrlik Azərbaycan-İran sərhədi düşmən tapdağında qalmışdı. Bundan əlavə, 500 kilometrə yaxın Azərbaycan-Ermənistan sərhədi bizim nəzarətdən çıxmışdı. Bura yaxınlıqda yerləşən və Azərbaycan-İran dostluğunun rəmzi sayılan tarixi Xudafərin körpüsünü də əlavə etsək, onda sərhəd məsələsinin bizim üçün nə qədər böyük əhəmiyyət daşıdığı ortaya çıxacaq. Şükürlər olsun ki, bunlar artıq tarixin arxivinə verildi və biz öz sərhədlərimizi bərpa etdik. Bu isə danılmaz faktdır ki, Vətən müharibəsində sərhədçilərimiz də çox böyük hünər və iğidlik göstəriblər və ölkə başçısının qeyd etdiyi kimi, onlar bir sıra dövlət təltiflərinə layiq görülüblər.


Palitra qəzetiÖlkəmizdə macəra turizminin inkişafına ehtiyac var\nÖlkəmizdə macəra turizminin inkişafına ehtiyac var\nTarix: 02.08.2017 | Saat: 23:44:00 | E-mail | Çapa göndər\nТuristlər macəra turizminə 400 milyard dollar vəsait xərcləyir\nÖlkədə turizmin inkişafı prioritetdir. Bu sektorun inkişaf etdirilməsi məqsədilə məqsədyönlü tədbirlər həyata keçirilir, indiyədək çoxlu sayda 5 ulduzlu otellər də daxil olmaqla 300-dən çox mehmanxana tikilib. Mədəniyyət və turizm naziri də bildirib ki, paytaxt Bakı ilə yanaşı, bölgələrimizə gələn turistlərin sayı ildən-ilə artmaqdadır. Nazir bildirib ki, məşhur bölgələrimizdən olan Şəki ölkəmizdə turistlərin ən çox üz tutduğu məkanlardan biridir. Bu baxımdan qədim şəhərin tarixi məkanlarının gələn qonaqlara yüksək səviyyədə təqdimatı və turistlərə göstərilən mədəni xidmətlərin səviyyəsi daha da artırılmalıdır.\nTurizmdə tanınan ölkələr macəra həvəskarı olan turistləri cəlb etməyə çalışır\nBu gün dünyada turizmin inkişafı sektorun müxtəlif növlərinə marağı getdikcə artırır. Təbiət turizminə maraq getdikcə artdığı halda, təbiətdə yaradılan macəra turizmi dünyada trend halına gəlib. Səyahət edən insanların 15 faizi macəra idman növlərinə üstünlük verir. Türkiyəli mütəxəssislər yalnız gənclərin rəğbət göstərdiyi düşünülən bu sahənin xarici turistləri ölkəyə cəlb etmək üçün çox əhəmiyyətli bir variant olacağını düşünürlər.\nDünyada təbiət və macəra turizmi ildə 20-30 faiz artır. Bu da bütün dünyada olduğu kimi, ölkəmizi də macəra turizmini inkişaf etdirməyə sövq edir\nBirləşmiş Millətlər Təşkilatının Dünya Turizm Təşkilatının Macəra Turizmi və Ticarət Birliyinin məlumatına görə təbiət turizminin həcmi 400 milyard dollar təşkil edir. Bunun tərkibində macəra seqmentinin payı isə 263 milyard dollar səviyyəsindədir. Belə olduğu halda turizmdə tanınan bir çox ölkələr macəra həvəskarı olan turistləri özlərinə cəlb etməyə çalışır. Raftingdən yamac paraşütünə, şardan suya dalma idmanlarına qədər bir çox sahədə potensialı olan Türkiyə də bu macəradan pay istəyir. Dünyada bu sahədəki inkişafı nəzərə alaraq Türkiyə də təcili olaraq təbiət və macəra turizmi strategiyası planı hazırlamağa çalışır. Türkiyədə 3 mindən artıq mühafizə edilən sahələr var və təbiət turizmini inkişaf etdirmək üçün 81 vilayətdə 527 təbiət turizm sahəsi təyin olunub. 420-dən çox quş növünün yaşadığı Türkiyədə, Avropada təsbit edilən təxminən 12 min bitki növünün 9 mini yetişir.\n90 dəqiqəlik uçuşun qiyməti 250 avro\nBu gün səyahət edən insanların 98 faizi özünü ətraf mühitə qarşı həssas hesab edir. Bu da 1 milyarddan çox insan deməkdir. Səyahət edən insanların 79 faizi ətraf mühitə həssas yerlərdə dincəlmək istəyir, 20 faizi isə milli parkları ziyarət etməyə üstünlük verir. Həmçinin səyahət edən insanların 15 faizi qeyri-adi macəra idman növlərinə üstünlük verir. Türkiyənin macəra turizm növündə irəli sürdüyü bir sıra sahələr var. Onlardan biri də Kapadokya şar turlarıdır. Kapadokyaya gedən hər turist mütləq şar turlarını sınaqdan keçirir. Hər il orta hesabla bu tura 1 milyon insan qatılır. Şarlar 1000 -5500 metrlik yüksəkliyə qalxaraq günəşin doğmasını, mənzərələri qonaqlara izləmək imkanı verir. Qonaqlar 60 və 90 dəqiqə uçuş edirlər ki, bu uçuşların da qiyməti 150-250 avro arasında olur. Digər macəra növü isə 4 X 4 adlanır. Maksimum 3 saat davam edən bu turların qiyməti təxminən 100 lirə təşkil edir. Bu zaman istifadə edilən “jeep safari və off road” ölkənin gizli qalmış gözəlliklərini kəşf etmək üçün ən ideal, adrenalin dolu fəaliyyətlərdən biridir.\nƏn maraqlı macəra növlərindən biri yamac paraşütüdür. Dağdan aşağı paraşütlə atlamaq üçün əvvəldən otel kimi sifariş verilir. Uçuş müddəti 25-45 dəqiqə və maksimum ağırlığın 100 kq olması lazımdır. Uçuş saatları 9, 11, 13, 15, 17 arasında olur. Türkiyədə may-iyun-oktyabr aylarında adambaşı 260 lirə təşkil edir.\nSuya dalma turları da turistlərin böyük marağına səbəb olur. Suya dalma qayıqlarında əvvəlcə istifadəçilərin rahatlığı düşünülür. Turistlər türk, ingilis və fransızca məlumatlandırılırlar. Təkbaşına suya dalmanın qiyməti 399 və 10 nəfərlik isə 1190 lirədir. Bundan başqa, macəra turizmində ən çətin sayılan ultra maratondur. Turistlər bu idman növünə də maraq göstərirlər. Turistlərdə maraq doğuran digər bir macəra növü isə gecələr Ayı izləməkdir.\nBu gün turizm ölkələrinin maraq dairəsində olan və milyardlarla gəlir gətirən macəra turizminin ölkəmizdə də inkişafına ehtiyac var. Adıçəkilən macəra turizm növlərinin fəaliyyəti üçün ölkəmizdə hər cür şərait var.


Qiyamət silahı: “Bir toxunuşla yox edəcək” – Putindən qorxunc sözlər Azmedia.az\nQiyamət silahı: “Bir toxunuşla yox edəcək” – Putindən qorxunc sözlər\n28 Dekabr 2019, 10:38\nRusiyanın səsdən sürətli, nüvə başlığı daşımaq gücündə olan ballistik raket sistemləri adı açıqlanmayan bölgəyə dislokasiya edilib.\nAzmedia.az Teleqraf.com-a istinaden xəbər verir ki, məsələ ilə əlaqədar açıqlama verən Rusiya Prezidenti Vladimir Putin ABŞ-ın raket əleyhinə müdafiə silahlarının bu sistemlərə mane ola bilməyəcəyini bildirib.\nRusiya Müdafiə naziri Sergey Şoyqunun məsələ ilə əlaqədar Vladimir Putini məlumatlandırdığı qeyd olunub. Lakin sistemlərin hansı bölgədə yerləşdirilməsi haqda məlumat yoxdur.\n“Avanqard” adlı hipersonik qitələrarası raket sistemi səsdən 27 dəfə sürətlidir.\nPutin sistemlərin dünyada analoqunun olmadığını, gələcəyi də qabaqladığını bildirib.\nRusiyanın yeni nəsil nüvə silahlarının dünyanın istənilən nöqtəsini vura biləcəyini söyləyən Putin ABŞ-ın hüva hücumundan müdafiə sistemlərinin bunlara mane ola bilməyəcəyini iddia edib.\nRusiya prezidenti “Avanqard”ların bütün raket sistemlərini darmadağın etmək gücündə olmasına da diqqət çəkib.


Krediti ödəməsək, bizi nə gözləyir – EKSPERT RƏYİ – ABA\nKrediti ödəməsək, bizi nə gözləyir – EKSPERT RƏYİ\nBBN.az olaraq, Azərbaycan Banklar Assosiasiyasının “Kredit İşi və Risk” Ekspert Qrupunun bu məsələyə münasibətini öyrəndik və bu öhdəliyin yerinə yetirilməməsinin doğuracağı nəticələri sizə təqdim edirik.\nMüştərinin kredit tarixçəsi korlanır və bunun nəticəsi olaraq gələcəkdə müştərinin təkrarən etdiyi kredit müraciətlərinə banklar imtina edə bilər. Bu isə öz növbəsində müştərinin gələcəkdə güzəştli şərtlərlə kredit götürmək imkanlarının məhdudlaşmasına, eləcə də, maliyyə və yüksək şəxsi keyfiyyətlərinin təsdiqi olan və illərlə əldə etdikləri müsbət kredit tarixçəsinin birdəfəlik korlanılmasına gətirib çıxarır.\nKredit ödənişindən yayınma nəinki kredit faizlərinin hesablanmasını dayandırmır, əksinə, əlavə olaraq cərimə və digər öhdəliklər yaradır. Qeyd edək ki, faizlərin və cərimələrin hesablanılması kredit öhdəliklərinin tam yerinə yetirilməsinədək davam edir, bundan əlavə, borc məhkəmə qaydasında tələb edildikdə və tutulduqda, borclu, məhkəməyə müraciət edilməsi ilə əlaqədar olan xərcləri (dövlət rüsumu, hüquqi xidmət haqqı və s.) də ödəməli olur. Halbuki, kreditin gecikmədən çıxmasında maraqlı olan banklar bütün mümkün güzəştlərə gedərək, müştərinin xərclərinin nəinki artmamasına, əksinə azalmasına səbəb olan qərarlar verir.\nKredit öhdəliyinin yerinə yetirilməməsi ödəniş imkanının olmaması səbəbindən baş vermirsə, o zaman məhkəmə və icra orqanları vasitəsilə mülki qaydada müştərinin və zaminlərin mülkiyyətində olan daşınar və daşınmaz əmlaklarına, rəsmi gəlirlərinə həbs qoyularaq tutma yönəldilə, həmçinin müştərinin ölkədən çıxışına məhdudiyyət qoyula bilər. Nəzərə almaq lazımdır ki, bu məsələdə məhkəmə qərarı 30 il müddətində qüvvədədir. Yəni, hal-hazırda müştəri və ya zaminin mülkiyyətində olan hər hansı bir əmlak və ya rəsmi gəlir yoxdursa, bu, qərarın təsirini itirmir və 30 il ərzində yuxarda sadalananlardan hər hansı birinə malik olduqda həbs qoyulub tutma yönəldilə bilər. Hətta borclu və ya zamin vəfat etsə belə, borcu qaytarmaq öhdəliyi onun varisinə keçir.\nKredit öhdəliyinin yerinə yetirilməməsi ödəniş imkanının olmaması səbəbindən baş verirsə, bu halda cinayət məsuliyyəti, əlbəttə ki, nəzərdə tutulmur, lakin əgər məhkəmə prosesində müxtəlif dəlillər əsasında bankın təklif etdiyi şərtlərlə müştərinin ödəniş edə biləcəyi, lakin qəsdən yayınması sübuta yetirilərsə, bu zaman qanuni qüvvəyə minmiş məhkəmə qərarını qərəzli olaraq icra etməməyə görə AR Cinayət Məcəlləsinin 306-cı maddəsi ilə nəzərdə tutulan məsuliyyət yarana və müvafiq sanksiyalar tətbiq oluna bilər.\nMaliyyə-bank sisteminə aid maarifləndirici yazıları oxumaq üçün Azərbaycan Banklar Assosiasiyasının rəsmi məlumat portalı olan BBN.az saytının aşağıdakı linkdə göstərilən facebook səhifəsini bəyənmək kifayətdir:


Ərebler ABŞ-ı dollarla hedeleyir - Azadliq Xeber\nƏrebler ABŞ-ı dollarla hedeleyir\nƏrəblər ABŞ-ı dollarla hədələyir\n17.04.2016 / 11:29 xeber –\nSon günlərdə Səudiyyə Ərəbistanı ilə ABŞ arasında siyasi gərginlik yaşanmaqdadır. Lent.az xəbər verir ki, “New York Times” qəzetində ərəb dövləti 11 sentyabr terrorunda iştirakının olması ilə bağlı ABŞ-da hazırlanmış qanun layihəsindən çox narahatdır. Ərəblər bu qanunun ABŞ konqresində qəbul ediləcəyi təqdirdə qarşı tərəfi dolları ucuzlaşdırmaqla bağlı hədələyib. Belə ki, qəzetdə yer alan xəbərdə qeyd olunur ki, əgər qanun layihəsinə müsbət cavab gələrsə Səudiyyə Ərəbistanı 750 milyard dollarlıq nağd valyuta ehtiyatını dövriyyəyə buraxa və buy olla ABŞ valyutasını ucuzlaşdıra bilər.\nBildirilir ki, ABŞ prezidenti Barak Obama konqresə daxil olmuş qanunun keçməməsi üçün çalışır və yaxın günlərdə president Ər Riyada rəsmi səfərə gələcək.\nDigər tərəfdən mütəxəssislər hesab edir ki, Səudiyyə Ərəbistanının hədələri əbəsdir və həmin pul kütləsi xərclənərsə bu neft ölkəsi defolt yaşaya bilər.


Qafqaz Müsəlmanları İdarəsi bəyanat\n14:18 08 May 2013 Oxunub : 928\n“Biz xaos və ölüm gətirən belə müdaxilələri qətiyyətlə pisləyirik”.\nQafqaz Müsəlmanları İdarəsi Suriyada baş verən hadisələrlə bağlı bəyanat yayıb.\nQMİ-nin mətbuat xidmətindən AzVision.az-a verilən məlumata görə, bəyanatda deyilir:\n"Bölgə müsəlmanlarının dini mərkəzi olaraq son günlər ərzində Suriyanın suverenliyinə qarşı İsrail tərəfindən həyata keçirilmiş hərbi həmlələrdən, həmçinin, bu ölkədə radikal qüvvələr tərəfindən dinimizin mənəvi dəyərlərinə qarşı törədilmiş vandalizm aktlarından dərin narahatlığımızı bildirir və bu kimi hallara etiraz edərək qətiyyətlə pisləyirik.\nSuriyada beynəxalq hüquqa zidd hadisələrin cərəyan etməsi bizi narahat etməyə bilməz. Belə ki, hər hansı suveren dövlətin ərazisinin bombalanması, məramından asılı olmayaraq, silahlı müdaxilə və təcavüzdür. Biz, din xadimləri, Suriya dövlətinin taleyinin Suriya xalqı tərəfindən həll olunmasını doğru sayaraq, dövlət və din xadimlərinin birgə səyləri, siyasi, ictimai xadimlərin, iqtidar və müxalif qüvvələrin ortaq məxrəcə gəlmələri sayəsində ölkədə sabitliyin bərqərar olacağı qənaətindəyik. Ümidvarıq ki, dünya birliyi bu hadisəni lazımınca qiymətləndirərək öz münasibətini bildirəcək."\nSənəddə bildirilir ki, biz ümumən dövlətlərin daxili işlərinə müdaxilələri, bu və ya digər strateji maraqlar naminə məkanlara nüfuz edilməsini, dini ideyaların siyasi mübarizə və millətlərarası münaqişələr üçün istifadə olunmasını yolverilməz sayırıq. Hərbi əməliyyatlar, suveren dövlətlərə müdaxilələr vətəndaş müharibələrinə rəvac verərək, dünyadakı vəziyyəti daha artıq dərəcədə səbatsız edir, məbədlər dağıdılır, çoxəsrlik irs məhv edilir, müxtəlif din və məzhəb ardıcılları arasında nifaq toxumu səpilir. Biz xaos və ölüm gətirən belə müdaxilələri qətiyyətlə pisləyirik.\nSuriyada müqəddəs məzarlıqlara qarşı vandalizm faktları, İslam yolunda şəhid olmuşların müqəddəs qəbirlərinin açılaraq təhqir olunması müqəddəs dinimizə görə küfr və günahdır. İnsanlığa zidd belə əməlləri törədən münafiqlər Allah dərgahında öz layiqli cəzalarını alacaqlar. Dinlər və məzhəblər arasında qarşıdurma yaradanlar dünyanın bütün imanlı insanları tərəfindən qınaq hədəfinə çevrilməlidirlər. Biz, din xadimləri Quranın yandırılmasını, müqəddəslərin qəbirlərinin təhqirini ekstremizm və terrorizmin təzahürləri hesab edirik.\nBəyanatda vurğulanır: "Hər zaman müxtəlif mötəbər kürsülərdən israrla vurgulayırıq ki, bütün səmavi dinlərin ardıcılları üçün müqəddəslik kəsb edən atributlara qarşılıqlı ehtiram nümayiş etdirilməlidir. Bu vacib məqam Dünya dini liderlərinin Bakı Sammitinin (2010) və MDB Müsəlmanlarının Bakı Konfransının (2013) Yekun sənədlərində də öz əksini bariz şəkildə tapıb. Ümumbəşəri faciələrə yol aça biləcək bu kimi hadisələrin təkrarlanmaması üçün Qafqaz Müsəlmanları İdarəsi olaraq daim mövqeyimizi bildirmişik və dinimizin sülh və ədalət, insan ləyaqətinin qorunması kimi yüksək məramlara sadiqliyini tərənnüm etməyə bundan sonra da səy göstərəcəyik."


Əfqanıstanda uşaqların üçdə ikisinə ölkədə davam edən münaqişə təsirini göstərib. Bunu Britaniyada mənzillənən “Uşaqları Xilas Edək” (Save the Children) xeyriyyə təşkilatı bildirir.\nMünaqişənin təsirinə məruz qalan uşaqlar ya ailə üzvünü itiriblər, ya döyüş və hücumlara şahid olublar, ya da xəsarət alıblar.\nTəşkilatın noyabrın 19-da açıqladığı hesabat Əfqanıstanın dörd vilayətində yaşayan 700 yetkin yaşlı və uşaqla müsahibə əsasında hazırlanıb.\nHesabata görə, azyaşlıların əksəriyyəti depressiya və narahatlıq kimi simptomlardan, onlara dəstək xidmətlərinin olmamasından əziyyət çəkir.\nValideynlər deyirlər ki, uşaqlar qorxunu ən çox məktəbə gedəndə yaşayıblar.\nTəşkilat uşaqların 38 faizinin özünə xəsarət yetirdiyini, digərlərinin başqa uşaqlara qarşı zorakı davrandığını vurğulayır.\nBMT-nin Əfqanıstanda Yardım Missiyasının rüblük hesabatına görə, ötən il əfqan uşaqlar üçün ən ölümcül il olub. Qurum 2009-cu ildən bu ölkədə münaqişənin səbəb olduğu itkiləri sənədləşdirməyə başlayıb. BMT ötən il Əfqanıstan müharibəsindən dolayı 927 uşağın öldüyünü, 2100-dən çox uşağın yaralandığını bildirir.


“Hər kəs bərabər – hər kəs fərqli” sərgisi təşkil olunub » davam.az - BÜTÖV AZƏRBAYCAN ADINA!\n“Hər kəs bərabər – hər kəs fərqli” sərgisi təşkil olunub\n06.11.2019 [10:57] - Sosial\nDaun Sindromlu Şəxslərin Reabilitasiya Mərkəzində “Hər kəs bərabər – hər kəs fərqli” sərgisi təşkil olunub. Mərkəzimiz indiyədək bir sıra Avropa ölkələrində 20-dək rəsm sərgisini təşkil edib. Daun Sindromlu Şəxslərin Reabilitasiya Mərkəzində keçirilən sərgi isə bizim ölkəmizdə təşkil etdiyimiz nadir sərgilərdən biridir. Avropa ölkələrində əsərləri nümayiş olunan gənc rəssamlarla birlikdə Daun xəstəliyinə mübtəla olan uşaqların çəkdiyi rəsmlərin “Hər kəs bərabər – hər kəs fərqli” adlı sərgisini keçirməyi qərar aldıq. Məqsəd ictimaiyyətin diqqətini Daun sindromlu uşaqların problemlərinə cəlb etməkdir.\n“Dirçəliş” Gənclərin Sosial-Psixoloji Reabilitasiya Mərkəzinin direktoru İslam Baxşəliyev noyabrın 5-də Daun Sindromlu Şəxslərin Reabilitasiya Mərkəzində keçirilən sərgini bu sözlərlə açıb. O qeyd edib ki, sərginin təşkilatçıları arasında “Qayğı” Sağlam Nəsil Naminə İctimai Birliyi də var.\nDaun Sindromlu Şəxslərin Reabilitasiya Mərkəzinin direktoru Natella Həsənova hər il Dövlət Bayrağı Günü münasibətilə keçirilən ənənəvi sərginin builki iştirakçılarını salamlayaraq onlara öz təşəkkürünü bildirib. Rəsm sərgisində əsərləri nümayiş olunan bütün gənc rəssamlara sertifikatlar verilib.\nİştirakçılar kövrək uşaq əllərinin məhsulu olan əsərlərə maraqla tamaşa ediblər: paytaxtın ən baxımlı guşələrindən olan İçərişəhər küçələri, aylı gecədə su doldurub gələn qız, çılpaq budaqlara qonan quşlar, bir-birindən gözəl natürmortlar... Sonra Daun sindromlu uşaqlar rəqs nömrələri ifa edib, “Arşın mal alan” operettasından səhnələr nümayiş etdiriblər. Sərginin iştirakçıları arasında Rusiya, Niderland, İtaliya və Fələstinin ölkəmizdəki səfirləri və Ukrayna səfirinin xanımı da olub.


Tiplərin və əsas parametrlərin (ölçülərin) standartları\nKonstruksiyaların və ölçülərin standartları\nQəbul qaydalarının standartları\nMarkalama, qablaşdırma, daşıma və saxlama qaydalarının standartları\nÖlçülərin və ölçü cihazlarının və vasitələrinin standartları\nMəhsula keyfiyyət sistemlərinə, xidmətlərə və heyətə standartlar\n2. Elektrotexniki məmulatların sertifikasiyası üzrə beynəlxalq konfrans. 3. SB sxemi haqqında məlumat.\nГ.Д.Основы стандартизации, сертификации метрологии. М.2001\nMühazirə 11. Mövzu: Elektron texnikası məmulatlarının sertifikasiya sistemi üzrə beynəlxalq BEK sistemi PLAN\nTiplərin və əsas parametrlərin (ölçülərin) standartları standartlaşdırılan məhsul tiplərini və həmçinin bu tip məhsulları xarakterizə edən əsas parametrləri (ölçüləri), onların əsas xüsusiyyətlərindən asılı olaraq, normalaşdırır. Tipləri standartları verilmiş növ məmulatların inkişaf perspektivini nəzərə almalıdır və nəinki istehsalatda istifadə olunan, həmçinin gələcəkdə istifadə olunmalı məmulatların tiplərini və onların əsas parametrlərini əks etdirməlidir.\nBu standartlar xalq təsərrüfatının müxtəlif sahələrində texniki tərəqqiyə aktiv kömək etməlidir.\nKonstruksiyaların və ölçülərin standartları müəyyən qrup məmulatlar üçün onların unifikasiyası və konkret ölçülərin, modellərin və s. işlənməsi zamanı qarşılıqlı əvəzolunmanı təmin etmək məqsədilə konstruktiv işləmələri və əsas ölçüləri təyin edir.\nQəbul qaydalarının standartları müəyyən qrupu, yaxud məhsul növünü bu məhsulu keyfiyyətə və kəmiyyətə görə qəbul edərkən tələblərin vahidliyini təmin etmək məqsədilə qaydaları nizamlayır.\nSınaq metodlarının standartları sınaqlar üçün nümunənin (əyarın), keyfiyyət göstəricilərinin qiymətləndirilməsi vahidliyini təmin etmək məqsədilə müəyyən qrup məhsulun istismar xarakteristikalarının sınaq metodlarının (nəzarət, analiz, ölçmə) seçilməsi qaydalarını müəyyən edir.\nSınaq metodlarını, məhsulun növündən asılı olaraq, onun lazımi keyfiyyətini təmin etmək məqsədilə seçirlər. Standartlarda aşağıda göstərilən müxtəlif növ sınaqlar nəzərdə tutulmuşdur: buraxılan məhsulun keyfiyyətinə nəzarət üçün gündəlik; yeni məmulatların istifadəsi zamanı təchizatçı-müəssisə tərəfindən aparılan tipik; buraxılan məhsulun ona qoyulan tələblərə uyğunluğunu yoxlamaq üçün aparılan dövri.\nMarkalama, qablaşdırma, daşıma və saxlama qaydalarının standartları, məhsulun əsas xarakteristikaları və texniki estetikanı nəzərə almaqla, qablaşdırmaya tələblərlə istehlakçını məlumatlandırmaq məqsədilə məhsulun mrkalanmasına tələbləri normallaşdırır.\nÖlçülərin və ölçü cihazlarının və vasitələrinin standartları yoxlamaların tələb olunan dəqiqliyini təmin edən texniki vasitələri göstərməklə, ölçülərin və cihazların yoxlamalarının aparılmasının daha effektiv metodunu əks etdirir.\nİstismar və təmir qaydalarının standartları verilmiş şəraitdə məhsulun iş qabiliyyətini təmin edən və onun istismarına təminat verən ümumi qaydaları müəyyən edir.\nTəyinlərinə görə standartları iki yerə bölmək qəbul olunmuşdur: funksional (“Performance Standard”) və konstruktiv (“Design Standard”). Müxtəlif növ standartlardan akkreditasiya və sertifikatlaşdırma prosesində istifadə olunma şək.1.-də göstərilmişdir.\nMəhsulun (xidmətlərin) istehsalı mərhələsində və realizəsində müəssisə dövlət standartları, texniki şərtlər, yaxud texniki tələblər kimi tanınmış standartların (normaların) uyğun tələblərini yerinə yetirməyə borcludur. Əgər məhsullar (xidmətlər) məcburi sertifikatlaşdırılmırsa, onda onların standartları məsləhət xarakteri daşıyırlar.\nBuraxılan məhsulun yüksək keyfiyyətliliyini, həmçinin müəssisənin, ya da istehsalatın keyfiyyət sisteminin sertifikatlaşdırılması yolu ilə də təsdiq etmək mümkündür. Belə sertifikatlaşdırma İSO 9000 seriyalı standartlara uyğunluğa aparılır. Son illərdə dünyanın aparıcı avtomobil kompaniyaları onların təchizatçıları olan müəssisələrin keyfiyyət sistemlərinə tələblər etmişdir və bunları əks etdirən İSO 9000 standartı işlənmişdir. Bu standartın uyğunluğuna həmçinin sertifikatlaşdırma aparılır. Hal-hazırda müəssisələrin ekoloji göstəricilərinə İSO14000 seriyalı standartların tələblərinin işlənməsi geniş vüsət tapmışdır. Müəssisələrin fikrincə bu normalar üzrə sertifikatlaşdırma kütləvi xarakter daşıyacaqdır.\nSertifikatlaşdırma orqanlarının və sınaq laboratoriyalarının fəaliyyət göstərmələri üçün məcburi şərt onların fəaliyyətlərini nizamlayan normalara uyğun olmasıdır. Sertifikatlaşdırma orqanlarına tələblər EN 45 011-45012 standartlarının tələbləri ilə harmonikləşdirilmiş dövlət standartlarında verilmişdir. Sınaq laboratoriyaları EN 45001 standartının, ya da onunla harmonikləşdirilmiş dövlət standartının tələblərinə cavab verməlidir.\nAkkreditasiya, onun yerinə yetirilməsi prosesinə qoyulan normalarla və akkreditasiya orqanına qoyulan tələblərlə nizamlanır. Sertifikatlaşdırma orqanlarının və sınaq laboratoriyalarının akkreditasiya prosesi EN45002 standartı ilə harmonikləndirilmiş dövlət standartları ilə müəyyən edilmişdir.Akkreditasiya orqanlarının fəaliyyəti EN 45003 və onunla harmonikləşdirilmiş dövlət standartları ilə nizamlanır.\nBeləliklə, sertifikatlaşdırma və akkreditasiya bir tərəfdən onun iştirakçılarının fəaliyyətini nizamlayan, digər tərəfdən isə onların qoyulmuş tələblərə uyğunluğunun qiymətləndirilməsi metodlarını təyin edən müxtəlif növ normaların tətbiq edilməsi ilə müşayiət olunur.\nSınaq laboratoriyaları, sertifikatlaşdırma və akkreditasiya üzrə orqanlar normalaşdırmaya maraqlıdırlar və ona görə də normaların işlənməsi prosesində iştirak etməlidirlər. Uyğunluğun qiymətləndirilməsi metodları üçün əsas olan normalara aşağıdakı tələblər qoyulur.\nOnlar dəqiq və birmənalı tərtib olunmalıdırlar. Onlarda sınaqlar üzrə ilkin normalara istinadlar verilir, konkret sertifikatlaşdırma obyektinin uyğunluğunu qiymətləndirmək üçün lazımi sayda tələblər və metodlar\nŞəkil 1. Sertifikatlaşdırma və akkreditasiya zamanı\nfəaliyyət göstərən standartlar (normalar)\ngöstərilir. Lazım gəldikdə məhsulun sınaqlarına normalar nümunələrin seçilməsi üçün göstərişləri əks etdirə bilər. Normalarda tələblər elə tərtib olunmalıdır ki, texniki tərəqqiyə mane törətməsinlər, yəni daha çox funksional kriteriyalara xidmət etməlidir və konstruksiyanın və istehsal texnologiyasının şərh edilməsi ilə məhdudlaşmamalıdır. Sınaq metodları normaların məqsədlərinə uyğun tərtib edilir.\nOnlar obyektiv olmalı, dəqiq, təkrarlanan və tutuşdurulan nəticələri verməli və məqbul müddətlərdə əlverişli məsrəflərlə yerinə yetirilən olmalıdırlar. Lazımi avadanlıqlar olmadıqda, tələb olunan texniki təchizat haqqında hərtərəfli göstərişlər verməlidir ki, bütün maraqlı orqanlar üçün belə sınaqların aparılmasının mümkünlüyü təmin edilsin. Məmulatlara normaları işləyərkən daima nəzərə almaq lazımdır ki, xüsusi bölmədə uyğunluğu qiymətləndirmək üçün tələb olunan sınaq metodları və növləri dəqiq şərh olunurlar.\nMəhsula keyfiyyət sistemlərinə, xidmətlərə və heyətə standartlar onların işlənməsi və tətbiqi zamanı nəzərə alınmalı spesifik xüsusiyyətlərə malikdirlər.\nMövzu: Sertifikasiya sahəsində ISO-nun fəaliyyəti\n1. SERTİKO və KASKO komitələri.\n2. Elektrotexniki məmulatların sertifikasiyası üzrə beynəlxalq konfrans.\n3. SB sxemi haqqında məlumat.\nISO –nun sertifikasiya üzrə əsas fəaliyyəti təşkilati-metodik təminatdan ibarətdir. 1985-ci ilə kimi bu məsələlərlə sertifikasiya komitəsi (SERTIKO) məşğul olurdu. 1985-ci ildə fəaliyyət sahəsi genişləndiyi üçün bu komitə Sertifikasiya və Keyfiyyət üzrə Komitə (KASKO) adlandırılmışdır.\nSERTIKO-nun işinin əsas nəticəsi BEK, Beynəlxalq ticarət mərkəzi, ticarət və inkişaf üzrə BMT-nin KONFRANSI və QATT/BTT ilə birlikdə «Sertifikasiya və ACO Prinsiplər və praktika» xüsusi tədqiqat materiallarının nəşri olmuşdur. Bu faktla beynəlxalq ticarətdə sertifikasiyanın rolunun artması təsdiqlənmişdir. ISO tərəfindən işlənmiş və işlənilən, sertifikasiya üzrə vahid təşkilati-metodiki sənədlər sertifikasiya prosedurunun harmonizasiyasına kömək edir ki, bu da öz növbəsində, milli qanunvericilikdəki müxtəlifliklərə baxmayaraq, sertifikasiyanın nəticələrinin qarşılıqlı tanınmasını mümkün edir. ISO, həmçinin, sertifikasiyanın olmadığı ölkələrdə bu sistemi yaratmaq üçün metodiki kömək göstərir.\nKASKO – nun işində 50-yə qədər ölkə iştirak edir. 20-yə qədər ölkə isə nümayəndələrlə təmsil olunmuşdur. Komitənin əsas fəaliyyət istiqamətləri aşağıdakılardır:\nməhsulların və keyfiyyətin təmin edilməsi sistemlərinin müxtəlif ölkələrdə qoyulmuş tələblərə uyğunluğunun qiymətləndirilməsi metodikalarının öyrənilməsi;\nkeyfiyyətin təmin edilməsinin milli və regional sistemlərinin qarşılıqlı tanınmasına və qəbul edilməsinə, həmçinin sınaqlar, nəzarət sertifikasiya, keyfiyyət sistemləri və s. üçün beynəlxalq standartlardan istifadə etməsinə kömək etmək;\n1987-ci ildə ISO-nun texniki komitəsi, bir çox ölkələrin milli təcrübəsini ümumiləşdirərək ISO 9000 standartlar seriyasını dərc etdi. Onların yeni, əlavələr olunmuş nəşri 1994-cü ildə çapdan çıxdı. Bu standartların əhəmiyyəti haqqında məlumat standartlaşdırma bölməsində verilir.\nLaboratoriyalara ciddi tələblərdən biri işin keyfiyyətinin təmin edilməsi sisteminin mövcud olmasıdır. Bu sistemin təşkil ediciləri, laboratoriyanın heyəti üçün Rəhbəredici sənəddə şərh olunmuş və özündə aşağıdakıları birləşdirir:\nişin keyfiyyətini təmin edən ümumi prosedurlar;\nhər növ sınağın keyfiyyətini təmin edən tədbirlər;\nstandartların, sorğu kitablarının, metodik işləmələrin, təlimatların və s. mövcudluğu;\nnümunələrin eyniləşdirilməsi qaydaları;\nlazımi qaydada tərtib olunmuş protokolların mövcudluğu.\nSınaq laboratoriyalarının akkreditasiyası üzrə Beynəlxalq konfransın (İLAK) sifarişinə əsasən ISO/BEK laboratoriyaların ixtisas sınaqları Rəhbəredici 43 sənədini işləmişdir. Bu sənəddən sınaq laboratoriyalarının iş səviyyələrinin qiymətləndirilməsində, texniki səlahiyyətliliyi və fəaliyyət sahəsinin təyinində, tətbiq olunan sınaq metodlarının effektivliyinin qiymətləndirilməsində, laboratoriyaların akkreditasiyasında və s. kimi məsələlərin həllində, bütün ölkələr tərəfindən əsaslı metodik sənəd kimi istifadə olunur.\nSertifikasiya sahəsində ISO ancaq metodoloji problemlərlə məşğul olur. BEK isə beynəlxalq sertifikasiya sistemləri işləmiş və standartları, o cümlədən sınaqlarda və məhsulun uyğunluğa sertifikatlaşdırılmasında normativ baza kimi tətbiq olunan təhlükəsizlik üzrə standartları işləyir. ISO-nun və BEK-in fəaliyyətində ümumi cəhət, beynəlxalq ticarəti inkişaf etdirmək məqsədilə, qarşılıqlı tanınma haqqında iki və çoxtərəfli sazişlərin bağlanmasına kömək etməkdir. Onlar tərəfindən yaradılmış prinsiplər əsasında milli sertifikasiya sistemlərinin harmonizasiyasına iki yolla nail olmaq mümkündür: ölkənin BEK-in beynəlxalq sertifikasiya sistemlərinə qoşulması yolu ilə, ISO tərəfindən məsləhət görülən sertifikasiyanın vahid təşkilati-metodiki prinsiplərindən geniş istifadə etməklə.\nElektrotexniki məmulatların sertifikasiyasının beynəlxalq sistemi BEK (EMSBS)\nElektrotexniki məmulatların beynəlxalq sertifikasiya sisteminin yaradılması ideyası hələ 1926-cı ildə yaranmışdır. Almaniya, İsveç, Norveç v Hollandiya nümayəndələri beynəlxalq təşkilat yaratmaq üçün birinci Beynəlxalq müşavirəyə toplaşdılar. Bu təşkilat elektrotexniki məmulatların təhlükəsizliyinə tələblər və onların qəbul qaydalarını işləməli idilər.\nÇoxlu sayda təşkilati mərhələlərdən keçərək müasir beynəlxalq sistem, elektrik avadanlığının təhlükəsizlik standartlarının uyğunluğuna sınaqları üzrə – EMSBS BEK sistemi yaradıldı. Bu sistem 1985-ci ildən fəaliyyət göstərərək 34 ölkəni özündə birləşdirir.\nSistemin məqsədi – elektrotexnika sahəsində ixtisasçılar tərəfindən deyil, adi istehlakçılar tərəfindən istismar edilən elektrik avadanlıqları ilə beynəlxalq ticarətə kömək etməkdir. Bu növ məhsullara aşağıdakıları misal göstərmək olar: məişət elektrik avadanlığı, şəbəkəyə qoşulan elektron aparatları, elektron-hesablama texnikası, ofislərin və müəssisələrin elektrik avadanlığı və s. Belə məmulatların təhlükəsizliyə sertifikasiyası, dünyanın bütün ölkələrində, istehlakçıların hüquqlarının mühafizəsi üzrə qanunverici müddəalarda nəzərdə tutulmuşdur.\nElektrik avadanlığı ilə ticarətdə texniki maneələrin aradan götürülməsinin əsas üsulu, eynilə o biri məhsullarla ticarətdə olduğu kimi, iştirakçı ölkələrin apardığı sınaqların və sertifikasiyanın nəticələrinin qarşılıqlı tanınmasıdır. Buna kömək üçün EMSAS sertifikasiya sistemində SB sxemindən (SB Sheme) istifadə olunur. SB sxeminin iştirakçısı olan ölkələr, sertifikasiyanı öz milli sertifikasiyası kimi tətbiq etmək məsləhət götürüldüyü halda BEK-in təhlükəsizlik üzrə standartlarına uyğunluğa sertifikasiya aparmaq vacibdir. Yalnız EMSBS sertifikasiya sistemində iştirak edən ölkənin nümayəndəsi SB sxeminin üzvü ola bilər. Üzvlüyün üç kateqoriyası qəbul olunmuşdur:\nSertifikasiya üzrə milli orqanı tanıyan, bu ölkədə SB Sxeminin sertifikatlarının BEK-in bir, yaxud bir neçə standartlarına uyğunluğunu tanımaq deməkdir;\nsertifikasiya üzrə milli orqanı tanıyan və sertifikat verən» bu milli orqan tərəfindən SB Sxemi üzrə sertifikatların verilməsi hüququnu tanımaq deməkdir.\nSB Sxeminin üzvü olmağa hazır olmayanlar üçün assosiasiyalı üzvlük.\nSB Sxeminə üzv qəbul olunmaq üçün qoyulmuş qaydalara uyğun olaraq, müəyyən sənədlər düzəltməklə, sifariş verilir. Sifarişə baxıldıqdan sonra SB Sxeminin orqanları komitəsi tərəfindən ekspertlər təyin olunur ki, onlar da sifarişçini sxemin iştirakçısına qoyulan tələblərə uyğunluğunu yoxlayır. Ekspertlər namizədin səriştəliliyini, işi yerinə yetirə bilmək qabiliyyətini, təcrübəsini, sertifikasiya olunan məmulatların standartlaşdırma sahəsində biliyini, SB Sxeminin qaydalarının yerinə yetirə bilməsi qabiliyyətini, ISO/BEK-in «Sınaq laboratoriyalarının qəbuluna ümumi tələblər» Rəhbəredici 38 sənədin tələblərinə uyğunluğunu qiymətləndirir.\nSB Sxemində milli sertifikasiya orqanının tanınmasının baş meyarı, olduqca ciddi olan BEK-in standartlarına uyğunluğuna iki il müddətində, on sifarişdən az olmamaqla, sertifikasiyanın aparılmasıdır. Beləliklə, təcrübə kimi parametr qiymətləndirilir. Əgər təcrübə kifayət qədər deyilsə, namizəd birillik sınaq müddətinə şərti olaraq işə götürülür. SB Sxeminin sınaq laboratoriyasının təyin etdiyi sınaq müddətində namizədin üç sifariş üzrə məmulatların sertifikasiya sınaqlarının protokolları yoxlanılır. Nəzarət sınaqları üzrə bütün xərclər namizəd tərəfindən ödənilir. SB Sxemi fasiləsiz olaraq təkmilləşir. Xüsusilə, tanınma və inspeksiya nəzarəti proseduru sadələşir. Məsələn, «Müəssisənin fəaliyyətinə nəzarətin qarşılıqlı tanınması» Rəhbəredici sənəddə iştirakçı ölkələrin sertifikasiya üzrə milli orqanlarının yerinə yetirdiyi attestasiyanı və inspeksiya nəzarətini tanımaq məsləhət görülür.\nSB sertifikatını almaq üçün iki alternativ prosedur mövcuddur:\nBirinci prosedura uyğun olaraq SB sertifikatını, uyğun sınaqlardan və digər ölkənin milli orqanı tərəfindən təsdiq olunduqdan sonra sertifikasiya üzrə milli orqan verir.\nİki prosedura uyğun olaraq SB sertifikatını sertifikasiya üzrə milli orqan verir. Lakin bu zaman sertifikasiya obyekti əvvəlcə verilmiş orqanda əməkdaşlıq edən laboratoriyada sınaqdan keçməlidir.\nSertifikatın alınması üçün əsas şərt sifarişdə istehsalçının ticarət markasının, yaxud firma nişanının mütləq olmasıdır. SB Sxemində iştirak edən və sertifikasiya üzrə milli orqanları olmayan ölkələrdə yerləşən istehsalçılar ancaq birinci prosedurdan istifadə edə bilərlər.\nSB Sxemində sınaq laboratoriyası o zaman akkreditasiya ola bilər ki, onun yerləşdiyi ölkənin SB Sxemində iştirak edən sertifikasiya üzrə milli orqanı olsun.\nSB Sxemində sertifikasiya üzrə 34 milli orqan və 70-dən artıq sınaq laboratoriyaları akkreditasiya olunmuşdur. Bunların hər biri EMSBS-in ixtiyari iştirakçı ölkənin istəyinə əsasən elektrik avadanlığının sınaqlarını yerinə yetirə və məmulatın təhlükəsizlik üzrə BEK-in standartının tələblərinə uyğunluğunu təsdiq edən SB sertifikatını verə bilər. Sertifikatda mütləq sınaqların protokolu verilir. Bu onunla əlaqədardır ki, əksər iştirakçı-ölkələrin standartlarında BEK standartlarından fərqlənən bu və ya digər meyllənmələr mövcuddur. Sınaq protokolu məmulatın deklarasiya olunan meyllənmələrə uyğunluğunu təsdiq edir ki, bu da digər ölkədə sınaqların aparılmasını lazımsız edir.\nLakin EMSBS-in iştirakçı-ölkələrinin heç də hamısı sınaqların protokolunu tanımır. Konkret olaraq Böyük Britaniya, Yaponiya, Cənubi Koreya və Israil bu protokolları tanımır.\nRusiya 1992-ci ildən EMSBS və SB sxeminin üzvüdür. QOST R sertifikasiya Sistemi çərçivəsində elektrik avadanlığının təhlükəsizlik standartlarına uyğunluğunu milli sertifikasiya sistemi – EATSSS fəaliyyət göstərir. Sistemin normativ bazasını əsasən BEK-in beynəlxalq standartları təşkil edir.\nMövzu: Elektron texnikası məmulatlarının sertifikasiya sistemi üzrə beynəlxalq BEK sistemi\nElektron texnikası məmulatlarının sertifikasiyası üzrə beynəlxalq BEK sistemi.\nBMT-nin Avropa iqtisadi komissiyasının (AIK) fəaliyyətinə sertifikasiya.\nElektron texnikası məmulatlarının (ETM) sertifikasiyasının beynəlxalq sisteminin yaradılmasına səbəb bu məhsulların bazarlarında Avropa və Amerika firmaları arasında rəqabətin kəskinləşməsi olmuşdur. Avropa bazarını amerikalı rəqiblərindən qorumaq üçün «Elektrotexnikada standartlaşdırma üzrə Avropa komitəsi» (SENƏLEK) çərçivəsində keçən əsrin 60-cı illərinin axırında elektron texnikası məmulatlarının sertifikasiya sistemi SESS yaradılmışdır. Bu sistem AB-nin üzvü olan ölkələr və «Sərbəst ticarət üzrə Avropa assosiasiyası» (STAA) üçün bağlı regional sistem kimi yaradılmışdır. Avropa standartlarına ETM-in regional sertifikasiyası, Qərbi Avropa ölkələrinin sertifikatlaşdırılmış məmulatlarının satın alınmasına üstünlük verilməsi haqqında dövlət səviyyəsində qərarlarını stimullaşdırdı.\nBeləliklə, qeyri-Avropa şirkətləri üçün yaranmış «texniki maneəni» dəf etmək lazım gəlirdi. ABŞ, Yaponiya, Kanada, Avstraliya və digər dövlətlərin təşəbbüsü ilə «Tariflər və ticarət üzrə baş razılaşma» (TTBR - QATT) və «Ümumdünya ticarət təşkilatında (ÜTT-VTO) ticarətdə texniki maneələr üzrə Razılaşmanın layihəsinin hazırlanmasına başlanmış, ISO-da sertifikasiya üzrə komitə (SERTIKO) təşkil olunmuş. BMT-nin «Avropa iqtisadi komissiyasının» (AIK) nəzdində yaradılmış, standartlaşdırma sahəsində siyasətə cavabdeh vəzifəli şəxslərin apardığı müşavirlərin mühüm suallar siyahısına sertifikasiya üzrə məsləhətlərin işlənməsi daxil edilmişdir. Bütün bunların nəticəsində BEK-də elektron texnikası məmulatlarının sertifikasiyası üçün beynəlxalq sistem yaradılmışdır. Sistemin əsas qaydaları və prosedurları 1980-ci ildə qəbul olunmuşdur.\nETM-in Sertifikasiya sisteminin yaradılmasında məqsəd-elektron texnikası məmulatlarına, onların uyğunluqlarının qiymətləndirilməsi metodlarına vahid tələblərin qoyulması vasitəsilə bu məhsullarla beynəlxalq ticarətə kömək etməkdir ki, onlar sistemin bütün iştirakçı ölkələrində təkrar sınaqlar aparılmadan eynilikdə qəbul edilsin.\nSistemə ümumi rəhbərlik BEK-in Şurası qarşısında hesabat verməli olan sertifikasiya üzrə Rəhbəredici komitəyə həvalə olunmuşdur. BEK-in üzvü olan ixtiyari ölkə aşağıdakı şərtləri yerinə yetirdikdə Sistemdə iştirak edə bilər:\nstandartlaşdırma və sertifikasiya üzrə milli təşkilatın mövcudluğu;\nsistemin bütün qaydalarının yerinə yetirilməsinə razılıq və uyğun milli sənədlərin nəşri;\ndigər iştirakçı ölkələrdə buraxılan elektron texnikası məmulatlarının sınaq protokolları və sertifikatlarının tanınması (sistemin tələblərinə uyğun olduqda).\nsistemin üzvünün maliyyə öhdəliklərini yerinə yetirməsi; burada BEK Sistemində iştirakının iki növü nəzərdə tutulmuşdur.\nsertifikasiya üzrə Rəhbəredici komitədə səsvermə hüququ ilə iştirak etmə və nəzarət üzrə Əlaqələndirmə komitəsində məsləhətçi üzvlük;\nRəhbəredici komitədə səsvermə hüquqi ilə iştirak etmək və nəzarət üzrə Əlaqələndirmə komitəsində tam hüquqlu üzvlük;\nİngilis, fransız və rus dilləri sistemin rəsmi dilləridir.\nSertifikasiyanı BEK sistemi üzrə aparıldığını bildirən ölkə, sistemin qaydalarına əsasən, elektron texnikası məmulatlarının sertifikasiya qaydasının BEK sisteminin müddəalarına uyğunluğuna və uyğunluq nişanından düzgün istifadə edilməsinə cavabdeh olan milli nəzarət xidmətinə malik olmalıdır. Bu ölkədə sınaq laboratoriyalarının istifadə etdiyi ölçmə vasitələrinin yoxlanılması üzrə milli orqan fəaliyyət göstərməlidir. BEK sisteminə daxil olmaq istəyən ölkəyə, nəzarət üzrə milli müddəaları bəyəndikdən sonra əlaqələndirici komitə inspektorlar qrupu göndərir. Qrup aşağıdakıları yoxlayır:\nmilli nəzarət xidmətinin funksiyalarının BEK sisteminin qaydalarına uyğunluğunu;\nişin həqiqi vəziyyətinin nəzarəti haqqında milli əsasnamənin məzmununa uyğunluğunu;\nelektron texnikası məmulatlarının sertifikasiyası üzrə təcrübənin, attestasiya olunmuş istehsalçı-müəssisələrin və asılı olmayan sınaq laboratoriyalarının (mərkəzlərin) siyahılarının aparılması.\nSistemin qaydalarına görə təcrübəlilik meyarı kimi heç olmasa bir istehsalçı müəssisənin attestasiyası və iki növdən az olmamaqla elektron texnikası məmulatlarının, sistemdə qoyulmuş tələbələr üzrə sertifikasiyası sayılır.\nİnspeksiya qrupu sınaq laboratoriyalarına və ölçmə vasitələrinin yoxlama laboratoriyasına baş çəkir. BEK sistemi üzrə sertifikasiya olunacaq ETM-istehsal olunduğu texnoloji xətlərdən biri ilə tanış olur. Bununla belə nəzərə almaq lazımdır ki, məmulatın standartı (yaxud texniki şərtləri) inspektorlar qrupuna onun gəlişinə qədər təqdim olunmalıdır. Gəlişin nəticəsinə görə inspektorlar qrupu Əlaqələndirici komitənin sədrinə hesabatında qəbul olunmuş qərar barədə məlumat verilir. Qərara görə namizəd qəbul oluna və yaxud olunmaya bilər. İkinci halda müəyyən edilmiş çatışmazlıqlar və onların aradan qaldırılması üçün müddətlər göstərilir. Belə prosedurlardan sonra namizədin təsdiq olunması üçün məsləhət verilir. Namizəd ölkə inspeksionlar qrupunun nəticələri ilə razılaşmamaq hüququna malikdir və öz etirazını əlaqələndirici komitəyə yazılı surətdə təqdim edə bilər. Sistemin üzvü olmuş ölkə, milli nəzarət sistemində baş verən və elektron texnikası məmulatlarının sertifikasiyasının təşkilinə təsir göstərə bilən, hər bir dəyişiklik haqqında nəzarət üzrə Əlaqələndirici komitəyə xəbər verməlidir. Bu dəyişikliklər nəzarət üzrə Əlaqələndirici komitə tərəfindən bəyənilməlidir. BEK sistemində attestasiya olunmuş milli nəzarət xidmətləri hər üç ildə bir dəfə milli nəzarətin müddəalarında edilmiş dəyişikliklərin tam siyahısını mütləq Əlaqələndirici komitəyə göndərməlidir.\nBEK sistemi üzrə elektron texnikası məmulatlarının sertifikasiyasının mühüm mərhələləri aşağıdakılardır: istehsalçı müəssisələrin attestasiyası və sınaq laboratoriyaların akkreditasiyası, qəbul olunan normativ sənədlərin uyğunluğunun yoxlanılması və tipin qəbulu.\nMüəssisənin yoxlanması (attestasiyası) üçün milli nəzarət xidmətinin nümayəndəsi keyfiyyətin nəzarəti və müəssisədə ETM-in sınaqları, fəaliyyətdə olan sınaq və ölçmə avadanlığının siyahısını, onun yoxlanması haqqında sənədləri və s. təqdim etməlidir.\nSınaq laboratoriyası akkreditasiyası üçün məcburi şərt təcrübəli və səlahiyyətli (etibarlı işini bilən) heyətin, lazımi avadanlığın, aktual sınaq metodikalarının mövcud olmasıdır. Sınaq laboratoriyasının fəaliyyəti ETM-i hazırlayandan və istehlakçılardan asılı olmamalıdır. Laboratoriyada BEK sisteminin tələblərinin yerinə yetirilməsinə cavabdeh təyin olunmalıdır. O, milli nəzarət xidməti ilə daimi işçi əlaqələrdə olmalı, sınaqların nəticələrinin lazımi qaydada tərtibini təmin etməli; laboratoriyanın işində olan məxfiliyi gözləməlidir.\nBEK sistemi üzrə olan sertifikasiyanın normativ sənədlərinə konkret tələblər irəli sürülür.\nSistemin bazasını BEK standartları təşkil etməlidir;\niştirakçı-ölkələrdə bu standartlar birbaşa, yaxud dolayı metodlarla qəbul olunmalıdır;\nqəbul olunmuş sənəd milli qaydalarla tərtib olunsa da, beynəlxalq standartın məzmunu mütləq saxlanmalıdır.\nHər hansı konkret məmulata BEK standartı olmadıqda «müvəqqəti sənəd» yəni sertifikasiya məqsədləri üçün milli, yaxud bir qayda olaraq, firmanın normativ sənədindən istifadə etməyə icazə verilir. Bu zaman sertifikasiya üzrə milli təşkilat müvəqqəti texniki şərtlərin BEK sisteminin tələblərinə uyğunluğuna məsuliyyət daşıyır və onların fəaliyyət müddəti BEK-in analoji texniki şərtləri nəşr olunduqdan bir il sonra qurtarır. Sistemin qaydalarına görə sertifikasiya üçün tətbiq olunan bütün standartlara, BEK-in rəhbəredici № 102 «Elektron texnikası məmulatlarının sertifikasiya məqsədləri üçün texniki şərtlərin qurulması qaydaları» sənədinin tələblərinə uyğun qurulan vahid massiv kimi baxılır. Rəhbərlik aşağıdakı normativ sənədləri müəyyən edir:\nəsaslı texniki şərtləri;\nümumi texniki şərtləri;\nqrup texniki şərtləri;\nkonkret tip məmulatlara texniki şərtlərin formalarını;\nkonkret tip məmulatlara texniki şərtlər.\nƏsaslı texniki şərtlər elektron texnikasının bütün məmulatlarına, yaxud bir neçə qrup məmulatlara tələblər qoyur. Onlara aşağıdakıları aid etmək olar, məsələn, xarici faktorların təsiri zamanı sınaqların aparılması metodlarına, partiyalar üzrə və dövri nəzarətin təşkili qaydalarına və s. BEK-in standartları.\nÜmumi texniki şərtlər. ETM-in qruplarına, yaxud yarımqruplarına aiddir. Onlar terminləri və təyinləri, şifrləri, verilmiş qrup üçün xarakteristik olan sınaq metodlarını və s. müəyyən edir.\nQrup texniki şərtlər konkret yarımqrupa aiddir. Onlar ETM-in konkret tipinə uyğun sənədin formasını, yaxud onun işlənməsinə təlimatları özlərində əks etdirirlər.\nTexniki şərtlərin formaları konkret tip məhsullara işlənir, normativ sənədlərin infikasiyası üçün istifadə edilir və qrup, yaxud ümumi texniki şərtlərin müddəalarına əsaslanır. Bir qayda olaraq onlarda, sertifikasiyada mütləq istifadə olunan, texniki meyarların nomenklaturası və həmçinin sınaq şəraiti müəyyən olunur.\nKonkret məmulata texniki şərtlər məmulatın BEK Sistemində sertifikasiyası üçün lazım olan məmulatları birbaşa, yaxud onlara istinad formasında özündə əks etdirir. Bu növ texniki şərtlərin nəinki BEK-in texniki komitələri, həmçinin standartlaşdırma üzrə milli təşkilatlar və attestasiya olunmuş istehsalçı müəssisələr işləyə bilər.\nMəmulatın tipik qəbulu o şərtlə aparılır ki, belə məmulatların istehsal texnologiyasında bir və yaxud bir neçə attestasiya olunmuş müəssisələr istifadə etsin.\nElektron texnikası məmulatının tipinin bəyənilməsinə nail olmaq üçün istehsalçı-müəssisə sertifikasiya üzrə milli orqana sifarişlə müraciət edir və bildirir ki, müəssisədə istehsalata və məmulatların sınaqlarına qoyulmuş tələblər gözlənilir. Sınaqların nəticələrinə görə müəssisə sertifikasiya üzrə səlahiyyətli orqan tərəfindən verilən, elektron texnikası məmulatının tipinə uyğunluq sertifikatı alır.\nSistemin qaydalarına görə buraxılan məmulatların keyfiyyətinin sertifikatlaşdırılmış tipə uyğunluğuna nəzarəti aparılır. Məmulatlar partiyalarının nəzarət sınaqları iki qrupa bölünür: qrup A- xarici baxış, ölçülərin və ayrı-ayrı mühüm xarakteristikaların yoxlanılması; qrup B – xarici baxış, ölçülərin və bütün texniki xarakteristikaların yoxlanılması.\nSistemin qaydalarına görə qəbul olunmuş məmulat partiyaları uyğunluq nişanı ilə markalanırlar. Bu uyğunluq nişanı dövlət sertifikasiya sistemində qəbul olunmuş milli nişanı təmsil edir və ona milli nəzarət xidməti, sertifikasiya üzrə milli təşkilat və nəzarət partiyasının nömrəsi haqqında məlumat olunur.\nUyğunluq sertifikatı, qəbul olunmuş rekvizitlərdən və informasiyadan aşağıdakı mətni əks etdirir: «Hazırlanmış məmulatlar elektron texnikası məmulatlarının BEK sistemində sertifikasiya prosedurunun qaydalarına uyğun, koordinasiya komitəsinin tamhüquqlu üzvü olan milli nəzarət xidmətinin nəzarəti altında və yuxarıda göstərilmiş texniki şərtlərə uğun olaraq qəbul olunmuşdur».\nSertifikasiya üzrə AIK-in işində mühüm nailiyyət 1988-ci ildə qəbul olunmuş «Sertifikasiya üzrə beynəlxalq razılaşmaların işlənməsinə və imzalanmasına kömək» sənədinin hazırlanmasıdır. Bu sənədə əsasən AIK-in üzvü olan ölkələrin hökumətləri sertifikasiya sistemlərinin qarşılıqlı tanınması iki və çoxtərəfli razılaşmaların əldə edilməsi və kömək etməlidir. İqtisadi əməkdaşlığın qarşılıqlı faydalı şərtləri belə razılaşmalar üçün əsas olmalıdır. Razılaşmalar aşağıdakıları nəzərdə tutur:\nfəaliyyətdə olan qaydaları və öhdəlikləri qəbul etməyə hazır olan digər ölkənin qoşulması üçün xarakterli olması;\nxaricdən gətirilən və ölkənin daxilində istehsal olunmuş məhsullar üçün hüquqların, öhdəliklərin və rejimlərin bərabərliyi;\ntəchizatçı ölkədə aparılmış sınaqların nəticələrinin qarşılıqlı tanınması;\nsertifikasiya prosedurunun müqavilənin tələblərinə uyğunluğuna arxayın olması və təminatı üçün ixtisaslı heyətin və lazımi sınaq bazasının mövcudluğu;\nmilli standartların harmonikləşdirilməsi.\nBMT AIK-i qarşılıqlı inama nail olmağa kömək edə bilən tədbirlər müəyyən etmişdir. BMT-nin AIK-də standartlaşdırma, sertifikasiya və keyfiyyət məsələləri ilə həmçinin xüsusiləşdirilmiş komitələr məşğul olurlar. Məsələn, kənd təsərrüfatı üzrə Komitə aqrosənaye məhsullarının sertifikasiyası üçün məsləhətlər işləyir; meşə üzrə Komitə-meşə məhsullarının standartlaşdırılması və sertifikasiyası üzrə; nəqliyyat üzrə Komitə nəqliyyat vasitələrinin sertifikasiyası üzrə BMT-nin AIK-in Qaydalarını işlənmişdir ki, onun da əsasında yol nəqliyyat vasitələri avadanlıqlarının sertifikasiya (omoloqasiyası) sistemi yaradılmışdır.


Romada Avropa İttifaqının yubiley sammiti başlayıb » Etatist.com internet qəzeti\nSammit Roma sazişinin imzalanmasının 60-cı ildönümünə həsr olunub\nİtaliya paytaxtındakı Kapitolidə Avropa İttifaqına üzv 27 ölkənin sammiti başlayıb.\nReport TASS-a istinadən xəbər verir ki, sammit Roma sazişinin imzalanmasının 60-cı ildönümünə həsr olunub.\nDövlət və hökumət başçılarının görüşü yüksək təhlükəsizlik tədbirləri altında keçirilir. Belə ki, İtaliya hökuməti istər vahid Avropa tərəfdarlarının, istərsə də əleyhdarlarının nümayişləri zamanı baş verə biləcək iğtişaşlardan ehtiyat edir.\nAİ liderləri 60 il əvvəl Avropa İttifaqının təsisçiləri hesab edilən altı dövlətin - Almaniya, İtaliya, Fransa, Belçika, Hollandiya və Lüksemburqun liderlərinin insanların, malların, xidmətlərin və kapitalın sərbəst hərəkəti üçün bütün maneələrin aradan qaldırılması üzrə beynəlxalq müqaviləni imzaladığı Mühafizəkarlar sarayına toplaşıb.\nTədbirdə çıxış edən Avropa Komissiyasının rəhbəri Jan-Klod Yunker bütün çətinliklərə, o cümlədən Böyük Britaniyanın qurumdan çıxmasına baxmayaraq, Aİ-nin mövcudluğunu davam etdirəcəyini bildirib.\nO, Aİ-nin 100 illik yubileyini qeyd edəcəynə əminliyini ifadə edib.


Qəbələ İK / Oyun icmalı / «Qəbələ» «Bakı» sindromunu 4 qollu darmadağınla qırdı\n«Qəbələ» «Bakı» sindromunu 4 qollu darmadağınla qırdı\nOyun icmalı / 29 Aprel 2012 | 14:45131\n"Qəbələ" - "Bakı" 4:0\n29 aprel 2012. Saat 17:00. Qəbələ şəhər stadionu. 800 tamaşaçı\nBaş hakimin köməkçiləri: Namiq Hüseynov, Coşqun Həsənov\nDördüncu hakim: Vüsal Əliyev\nSarı vərəqələr: Vurğun Hüseynov, 57 ; Luiz Paulo Hillario, 71 Qrem Smit, 90 // Aqil Məmmədov, 42 ; Şəhriyar Əliyev, 51\nQollar: Yannik Kamanan, 37; Vurğun Hüseynov, 49; Viktor Mendi, 58; Nodar Məmmədov, 90+2\nİstifadə olunmamış penalti:Yannik Kamanan, 43\nUnibank Premyer Liqasının XXX turunda - 2011-2012 mövsümünün son ev oyununda "Qəbələ" "Bakı"nı qəbul etdi. Daha əvvəl 21 dəfə üz-üzə gələn komandaların statistiki göstəricilərinə görə "Bakı" daha üstün görünürdü. Bu günə kimi keçirilən qarşılaşmaların yalnız 2-sində "Qəbələ" qələbə qazanmışdı kı, o da 2010-cu il mayın 1-nə - 730 gün əvvələ təsadüf etmişdi. Bu baxımdan paytaxt təmsilçisi ilə matçlarda uğursuzluq sindromu yaşıyan meydan sahibləri qarşılaşmaya prinsipial yanaşırdılar.\nQarşılaşma tərəflərin kəşfiyyat xarakterli hücumları ilə start götürdü. Matçın ilk yarım saatı tərəflərin bərabər mübarizəsi şəraitində keçsə də, "Qəbələ" tədricən üstünlüyə yiyələnməyə başladı. Artıq 37-ci dəqiqədə meydan sahiblərinin bu üstünlüyü hesabda da özünü biruzə verdi. Yannik Kamanan cərimə zərbəsini dəqiq yerinə yetirməklə komandasını irəli çıxardı - 1:0. Cəmi 6 dəqiqə sonra Kamanan dublunu rəsmiləşdirmək imkanı qazansa da, bu şansı dəyərləndirə bilmədi. Dodoya qarşı cərimə meydançası daxilində qapıçı tərəfindən edilən kobudluqdan sonra hakim penalti nöqtəsini göstərdi. Topa yaxınlaşan Kamanan qapıçı səddini aşa bilmədi. Bu ilk hissənin son ən yaddaqalan epizodu olduş\nİkinci hissəyə də "Qəbələ" daha üstün və istəkli başladı. Bunun məntiqi nəticəsi kimi 49-cu dəqiqədə Fatih Kavlakın yetirmələri hesab arasındakı fərqi artırdılar. Vurğun Hüseynov elverişli mövqedən topu tora qovuşdurdu. 58-ci dəqiqədə isə Viktor Mendi səhnəyə çıxdı. Bruno da Silvadan ideal ötürmə alan Mendi reydini qolla tamamladı - 3:0. Bu da matçda vurulan son qol olmadı. Oyuna sonradan daxil olan Nodar Məmmədov matçın əsas vaxtına əlavə olunmuş 2-ci dəqiqədə qüvvətli zərbə ilə "Bakı"nın darmadağınını rəsmiləşdirdi - 4:0.\nBeləliklə, "Qəbələ" 730 günlük "Bakı" sindromuna 4 qolluq darmadağınla son qoydu.\nNovruz Əzimov: “Bugünkü oyunda məğlub olmağımıza baxmayaraq, oyun maraqlı keçdi. Əsas heyətin dörd üzvü zədə ucbatından bu oyunda iştirak edə bilmirdi. Oyuna tam hazırlaşa bilməmişdik. Komanda fiziki cəhətdən yorğun idi. “Qəbələ”yə gələcək oyunlarda uğurlar”.\nFatih Kavlak: “Rəqibimizin yorğun olması bizim üçün üstünlük oldu. Oyuna ciddi hazırlaşmışdıq. Yaratdığımız qol imkanlarından istifadə etdik və qalib gəldik. Gələcək oyunlarda da güclü komanda olduğumuzu göstərəcəyik”.\n30. Qrem Smit\n(7. Yaşar Abuzərov, dəq.79)\n18. Aleksandr Çertoqanov\n20. Stiv Olfers\n21. Elmar Baxşıyev\n26. Daniel Lopes Kruz\n(15. Nodar Məmmədov, dəq.85)\n(38. Elnur Mustafayev, dəq.73)\n1. Elnar Kərimov\n17. Arif İsayev\n22. Murad Hüseynov\n33. Saşa Yunisoğlu\nBaş məşqçi: Fatih Kavlak\n16. Aqil Məmmədov\n3. Deniss İvanovs\n6. İbrahim Karqbo\n(32. Aleksey Savinov, dəq.75)\n7. Çesnauskis Deividas\n10. Lukas Mario Horvat\n11. Elvin Məmmədov\n(19. Nurlan Novruzov, dəq.66)\n15. Cəmşid Məhərrəmov (k)\n24. Nenad Kovaçeviç\n25. Şəhriyar Əliyev\n(22. Tural Qürbətov, dəq.60)\n98. Kontreras Pardo Sergio\n99. Rəhman Hacıyev\n1. Marko Şarliya\n4. Vadim Borets\n17. Namiq Ələsgərov\n20. Elşad Manafov\nMəşqçi: Novruz Əzimov